4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์และบริการ

กลุ่มบริษัทประกอบธุรกิจหลักเป็นผู้ให้บริการเครือข่ายสื่อโฆษณา
โดยมุ่งเน้นการให้บริการสื่อโฆษณาแบบบูรณาการ
และครบวงจร ตั้งแต่ให้คำปรึกษาในการวางแผนการตลาด การสร้างเครือข่ายสื่อโฆษณา (Media
Network) ที่ให้ประสิทธิผล
สูงสุดในการเข้าถึงกลุ่มเป้าหมาย รวมไปจนถึงการจัดหาผู้ผลิตชิ้นงานโฆษณา (Content
Production) ติดตั้ง ซ่อมบำรุง
และดูแลรักษาสื่อให้คงสภาพตลอดระยะเวลาของการบริหารจัดการสื่อโฆษณา

ในปัจจุบันเครือข่ายสื่อโฆษณาภายใต้การบริหารจัดการของบริษัทแบ่งออกเป็น 3 เครือข่ายหลัก คือ
(1) สื่อโฆษณาในระบบรถไฟฟ้าบีทีเอส (2) สื่อโฆษณาในโมเดิร์นเทรด และ (3)
สื่อโฆษณาในอาคารสำนักงานและอื่น ๆ ซึ่งรวมถึงการให้บริการ
สื่อโฆษณาในระบบรถโดยสารในจุฬาลงกรณ์มหาวิทยาลัย การเป็นตัวแทนขายสื่อโฆษณาประเภทจอ
LED และการรับผลิตงานโฆษณา

ด้วยเครือข่ายสื่อโฆษณาที่กระจายอยู่ทั่วประเทศ และครอบคลุมทุกรูปแบบการดำเนินชีวิตในยุคปัจจุบัน
ทั้งการเดินทาง
โดยรถไฟฟ้าบีทีเอส การทำงานในอาคารสำนักงาน และการจับจ่ายใช้สอยในโมเดิร์นเทรด
เจ้าของสินค้าผู้ลงโฆษณาจึงสามารถ
ใช้ประโยชน์จากเครือข่ายที่บริษัทมีอยู่เพื่อเข้าถึงกลุ่มลูกค้าเป้าหมาย
สร้างการรับรู้แบรนด์สินค้าให้กลุ่มเป้าหมายสามารถจดจำได้เป็นลำดับต้น ๆ (Top of Mind
Brand Awareness) และนำไปสู่การซื้อสินค้าทั้งที่มีการวางแผนล่วงหน้า (Planned Purchase)
และการตัดสินใจซื้อสินค้าฉับพลัน โดยไม่ได้วางแผนล่วงหน้า (Impulse Buying)
ได้อย่างมีประสิทธิภาพ
โดยรายละเอียดเครือข่ายสื่อโฆษณาและการให้บริการของบริษัทมีดังแสดงในแผนภาพด้านล่างนี้

[]

(1) ในระบบรถไฟฟ้าบีทีเอส

บริษัทมีรายได้จากการให้บริการสื่อโฆษณาในระบบรถไฟฟ้าบีทีเอส
และให้เช่าพื้นที่เชิงพาณิชย์บนสถานีรถไฟฟ้า
บีทีเอส ตามสัญญาให้สิทธิบริหารจัดการด้านการตลาดในระบบรถไฟฟ้าบีทีเอส
ซึ่งให้สิทธิบริษัทแต่เพียงผู้เดียวในการบริหารจัดการพื้นที่อันประกอบด้วย สื่อโฆษณาบนขบวนรถไฟฟ้า
สื่อโฆษณาบนสถานีและชานชาลา และพื้นที่เช่าสำหรับร้านค้าบนสถานีรถไฟฟ้า
โดยสัญญาให้สิทธิดังกล่าวมีอายุถึงเดือนธันวาคม 2572
(ซึ่งเป็นเวลาเดียวกับเวลาการสิ้นสุดของสัญญาสัมปทานระหว่าง BTSC กับ กทม. ฉบับลงวันที่ 9
เมษายน 2535)
โดยบริษัทเป็นผู้ลงทุนในการจัดหาและติดตั้งเครือข่ายสื่อโฆษณาพร้อมวัสดุอุปกรณ์ที่ใช้ดำเนินการต่าง
ๆ ได้แก่ ระบบแสดงภาพจอดิจิตอล (Digital Signage Network System) ป้ายภาพนิ่ง
(Static Frame) ป้ายหมุน 3 ภาพ (Trivision) ป้ายกล่องไฟ (Lightbox) ป้ายซุ้มประตู
(Arch Set) ป้ายตั้งพื้น (Standee) สติกเกอร์ (Sticker) เป็นต้น
รวมไปถึงรับผิดชอบค่าใช้จ่ายที่เกี่ยวกับการติดตั้งป้ายโฆษณา
การบำรุงรักษาซ่อมแซมอุปกรณ์ให้คงสภาพดีตลอดระยะเวลาของสัญญา

(1.1) สื่อโฆษณาในระบบรถไฟฟ้าบีทีเอส

สื่อโฆษณาในระบบรถไฟฟ้าบีทีเอสของบริษัทครอบคลุมพื้นที่โฆษณาประมาณ 27,000 ตารางเมตร ใน
23 สถานี และในรถไฟฟ้าบีทีเอสจำนวน 47 ขบวน
โดยเมื่อรวมระยะเดินรถในส่วนของสถานีต่อขยายที่เป็นของกทม. จำนวน 9 สถานี
แล้วจะมีระยะทางรวม 33.0 กิโลเมตร จากข้อมูลในรอบปีบัญชีสิ้นสุดวันที่ 31 มีนาคม 2556
รถไฟฟ้าบีทีเอสมีจำนวนผู้โดยสารในวันทำการเฉลี่ย 620,002 เที่ยวคน/วัน โดยมีสถิติสูงสุดที่
770,305 เที่ยวคน ณ วันที่ 29 มีนาคม 2556
อย่างไรก็ตามหากไม่นับรวมจำนวนผู้โดยสารที่ใช้บริการเฉพาะสถานีส่วนต่อขยายแล้ว
ในรอบปีที่ผ่านมามีผู้โดยสารในวันทำการเฉลี่ยจำนวน 603,696 เที่ยวคน/วัน โดยมีสถิติสูงสุดที่
752,689 เที่ยวคน ณ วันที่ 29 มีนาคม 2556
ทั้งนี้กลุ่มลูกค้าเป้าหมายของผู้ลงโฆษณาบนสื่อในระบบรถไฟฟ้าบีทีเอสคือ กลุ่มนักเรียนนักศึกษา
ประชากรวัยทำงานที่มีระดับรายได้ปานกลางถึงสูงที่อาศัยอยู่ในเมืองหลวง
ปัจจุบันบริษัทได้ติดตั้งสื่อโฆษณาครอบคลุมพื้นที่ทั้งหมดใน 20 สถานีหลัก (Prime Stations)
ที่มีความหนาแน่นในการสัญจรของผู้โดยสารในสถานีจำนวนมาก ประกอบไปด้วยสถานีหมอชิต
สะพานควาย อารีย์ อนุสาวรีย์ชัยสมรภูมิ พญาไท ราชเทวี สยาม ชิดลม เพลินจิต นานา อโศก
พร้อมพงษ์ ทองหล่อ เอกมัย อ่อนนุช สนามกีฬาแห่งชาติ ราชดำริ ศาลาแดง ช่องนนทรี และสุรศักดิ์
ส่วนอีก 3 สถานีที่จัดเป็นสถานีรอง (Non-Prime Stations)
เนื่องจากมีอัตราความหนาแน่นในการสัญจรของผู้โดยสารในสถานีน้อยกว่าสถานีหลัก ได้แก่
สถานีสนามเป้า สะพานตากสิน และพระโขนง
ซึ่งบริษัทได้ติดตั้งสื่อโฆษณาครอบคลุมพื้นที่เพียงบางส่วนของสถานีและชานชาลา

ทั้งนี้ สื่อโฆษณาในระบบรถไฟฟ้าบีทีเอส แบ่งเป็น 2 ประเภทหลัก คือ สื่อมัลติมีเดีย
(Multimedia) และ
สื่อภาพนิ่ง (Static)

(1.1.1) สื่อมัลติมีเดีย (Multimedia) ประกอบไปด้วยสื่อโฆษณาที่สามารถนำเสนอได้ทั้งภาพนิ่ง
ภาพเคลื่อนไหว และเสียง
ซึ่งบริษัทนำเสนอสื่อดังกล่าวบนจอดิจิตอลบนสถานีรถไฟฟ้าบริเวณชานชาลาที่รอรถไฟฟ้า และ
จอดิจิตอลภายในรถไฟฟ้า

นอกจากนี้ เพื่อตอบสนองความต้องการของผู้บริโภคที่มีวิถีการใช้ชีวิตนอกบ้านเป็นส่วนใหญ่
บริษัทจึงได้จัดสรรเวลาส่วนหนึ่งให้เป็นช่วงการเสนอข่าวสารที่ทันต่อเหตุการณ์ปัจจุบันเพิ่มขึ้นจากเนื้อหาโฆษณาที่ออกอากาศตามเวลาปกติ
โดยมีผู้อุปถัมภ์รายการ (Sponsorship) ในส่วนต้นและส่วนท้ายของทุกช่วงรายการข่าว
รวมถึงเนื้อหาที่เป็นประโยชน์ต่อสาธารณชนในวันพิเศษต่าง ๆ เช่น
รายการเทิดพระเกียรติเนื่องในโอกาสวันเฉลิมพระชนมพรรษาขององค์พระบาทสมเด็จพระเจ้าอยู่หัวและสมเด็จพระบรมราชินีนาถ
รายการธรรมะสวัสดีที่ออกอากาศในทุก ๆ วันธรรมสวนะ (วันพระ) เป็นต้น

(1.1.2) สื่อภาพนิ่ง (Static Media)

สื่อโฆษณาภาพนิ่งกระจายอยู่ทั่วไปตั้งแต่บันไดทางขึ้น ห้องขายตั๋วโดยสาร
บริเวณชานชาลารถไฟฟ้าบีทีเอส ภายในรถไฟฟ้า และพื้นผิวด้านนอกของรถไฟฟ้า
ซึ่งบริษัทได้พัฒนารูปแบบให้มีความหลากหลายเพื่อให้สามารถดึงดูดสายตาของผู้โดยสารและตอบสนองความต้องการของเจ้าของสินค้าและบริการในการเข้าถึงกลุ่มเป้าหมายได้อย่างมีประสิทธิภาพ
ทั้งนี้ พื้นที่ติดตั้งของสื่อโฆษณาประเภทนี้แบ่งออกได้ดังนี้

(1) สื่อภาพนิ่งภายนอกและภายในรถไฟฟ้าบีทีเอส

1)  สื่อภาพนิ่งภายนอกบนตัวรถไฟฟ้าบีทีเอส (Train Body Wrap Media)

สื่อโฆษณาภาพนิ่งภายนอกบนตัวรถไฟฟ้าบีทีเอส คือ สื่อประเภทสติกเกอร์ (Removable Sticker
Wrap) ที่ติดตั้งโดยการห่อหุ้มอยู่บนพื้นผิวด้านนอกของรถไฟฟ้าตามความยาวของขบวนรถไฟฟ้า
สื่อประเภทนี้มีความโดดเด่นในการดึงดูดสายตาผู้ชมในวงกว้างได้เป็นอย่างดี
เนื่องจากเป็นสื่อที่เคลื่อนที่ไปกับตัวรถไฟฟ้าไปยังสถานีต่าง ๆ
อีกทั้งยังสามารถมองเห็นได้จากระยะไกล ทั้งจากคนที่อยู่บนท้องถนนด้านล่าง
หรือแม้แต่จากรถที่วิ่งอยู่บนทางยกระดับในหลายเส้นทาง สื่อชนิดนี้จึงเป็นที่นิยมเป็นอย่างมาก
ในกลุ่มเจ้าของสินค้าและบริการ

เนื่องจาก Train Body Wrap Media เป็นสื่อที่มีขนาดใหญ่ที่ห่อหุ้มบนตัวรถไฟฟ้า
บีทีเอสซึ่งเป็นภาพลักษณ์ที่เด่นชัดของสินค้าและระบบรถไฟฟ้าบีทีเอส
การผลิตและติดตั้งจึงมีความสำคัญเป็นอย่างมาก คุณภาพของสติกเกอร์
สีและกระบวนการพิมพ์และติดตั้งต้องได้มาตรฐาน มีความสวยงาม คงทน
และเมื่อลอกออกต้องไม่ก่อให้เกิดความเสียหายและการหลุดลอกของสีของขบวนรถไฟฟ้า ทั้งนี้
บริษัทได้ว่าจ้าง บริษัท เอ็กเซลเล้นท์ กราฟฟิค จำกัด ซึ่งเป็นผู้เชี่ยวชาญในการติดตั้งสื่อประเภทนี้
ให้เป็นผู้ผลิตแต่เพียงรายเดียว และถึงแม้ต้นทุนในการผลิตสื่อประเภทนี้ค่อนข้างสูง
แต่ลูกค้าต่างให้การตอบรับในการจองซื้อพื้นที่สื่อโฆษณานี้เป็นอย่างดี
โดยมีระยะเวลาในการจองใช้สื่อล่วงหน้าตั้งแต่ 6 เดือน ถึง 1 ปี ทั้งนี้
ระยะเวลาการลงโฆษณานั้นขึ้นอยู่กับความต้องการของลูกค้าเป็นหลักซึ่งอยู่ระหว่าง 3 เดือน
(สำหรับลูกค้าที่ทำแคมเปญการตลาดแบบระยะสั้น) จนถึง 1 ปี

  2) สื่อภาพนิ่งภายในรถไฟฟ้าบีทีเอส (In-Train Media)

สื่อโฆษณาประเภทภาพนิ่งภายในรถไฟฟ้า เช่น ป้ายภาพนิ่งบริเวณแนวยาวเหนือหน้าต่างในรถไฟฟ้า
(Standard) บริเวณเหนือที่นั่งผู้โดยสาร (Above the Seat)
บริเวณผนังด้านข้างติดประตูเข้าออกรถไฟฟ้า (Bulkhead) บริเวณหน้าต่างรถไฟฟ้า (Window
Panel) บริเวณแผ่นอครีลิกกั้นที่นั่งกับประตูทางเข้าออก (Acrylic Panel)
และบริเวณประตูเข้าออก (Wallpaper) เป็นต้น

(2) สื่อภาพนิ่งบนสถานีและบริเวณชานชาลารถไฟฟ้าบีทีเอส

สื่อโฆษณาภาพนิ่งบนสถานีและบริเวณชานชาลารถไฟฟ้าบีทีเอส
มีการกำหนดจุดติดตั้งให้รับสายตาของผู้โดยสารตลอดแนวทางเดิน ตั้งแต่ทางเดินขึ้น บันไดเลื่อน
ทางเข้าสถานี บริเวณผนังและเสาของตัวสถานี จนถึงบริเวณชานชาลาของสถานีรถไฟฟ้าบีทีเอส
โดยมีความหลากหลายทั้งในแง่ของขนาดและรูปแบบการนำเสนอ
ซึ่งบริษัทได้มีการว่าจ้างผู้เชี่ยวชาญทำการสำรวจจุดที่เหมาะสมสำหรับการติดตั้งสื่อในแต่ละจุด
เพื่อให้สื่อโฆษณาสามารถดึงดูดความสนใจและมีประสิทธิภาพสูงสุดในการสื่อสารภายใต้สภาวะการรับชมสื่อที่เหมาะสมกับผู้โดยสารรถไฟฟ้าบีทีเอส
โดยคำนึงถึงการรักษาภาพลักษณ์อันดีและความปลอดภัยโดยรวมสำหรับระบบรถไฟฟ้าบีทีเอส ทั้งนี้
รูปแบบสื่อโฆษณาภาพนิ่งบนสถานีและบริเวณชานชาลารถไฟฟ้าบีทีเอส ติดตั้งอยู่ในตำแหน่งต่าง ๆ
ดังนี้

1) สื่อภาพนิ่งตำแหน่งถาวร (Conventional) คือ กรอบป้ายสื่อโฆษณาที่บริษัทลงทุนติดตั้งไว้ ณ
บริเวณที่มีการติดตั้งสื่อโฆษณาเป็นประจำ
ซึ่งชิ้นงานโฆษณาที่นำมาติดตั้งจะต้องผลิตตามขนาดมาตรฐานของ
สื่อที่กำหนดไว้ ดังนี้

+-----------------------------------+-----------------------------------+
|                                   |                                   |
+-----------------------------------+-----------------------------------+
| [][][][][][]                      | []                                |
|                                   |                                   |
| Platform Truss                    | []Platform Balustrade             |
+-----------------------------------+-----------------------------------+
| []                                |                                   |
+-----------------------------------+-----------------------------------+
| []Balustrade Staircase            | Side Beam                         |
+-----------------------------------+-----------------------------------+
|                                   | []                                |
+-----------------------------------+-----------------------------------+
| []Escalator Graphic               | Pier Head                         |
+-----------------------------------+-----------------------------------+
|                                   |                                   |
+-----------------------------------+-----------------------------------+
| Platform Column                   |                                   |
+-----------------------------------+-----------------------------------+

2) สื่อภาพนิ่งตำแหน่งพิเศษ (Unconventional)
เกิดจากการสำรวจพื้นที่ว่างบนสถานีและชานชาลารถไฟฟ้าบีทีเอส ที่ยังไม่มีการติดตั้งสื่อโฆษณา
หากผลสำรวจพบว่าพื้นที่ดังกล่าวมีผู้โดยสารเดินผ่านเป็นจำนวนมาก
สามารถพัฒนาเป็นพื้นที่สื่อโฆษณาที่ขายได้และคุ้มค่าแก่การลงทุน
บริษัทจะดำเนินการพัฒนาพื้นที่ในบริเวณดังกล่าวและ
เสนอขายต่อลูกค้า ทั้งนี้ สื่อภาพนิ่งตำแหน่งพิเศษนี้
จะเป็นตำแหน่งที่มีการลงโฆษณาเป็นครั้งคราวขึ้นอยู่กับความต้องการของลูกค้า (Occational
Use) ตัวอย่างเช่น

  ----------------------------------- -----------------------------------
  []                                  []

  Banner                              Standee

  []                                  []

  Station Display                     Stair Step
  ----------------------------------- -----------------------------------

(1.2) พื้นที่เชิงพาณิชย์บนสถานีรถไฟฟ้าบีทีเอส

บริษัทได้รับสิทธิในการดำเนินการให้เช่าพื้นที่เชิงพาณิชย์บนสถานีตามสัญญาให้สิทธิบริหารจัดการด้านการตลาดในระบบรถไฟฟ้าบีทีเอสจาก
BTSC
โดยบริษัทได้รับสิทธิแต่เพียงผู้เดียวในการบริหารจัดการพื้นที่เช่าร้านค้าภายในโครงการระบบรถไฟฟ้าบีทีเอส
ปัจจุบันบริษัทบริหารพื้นที่เชิงพาณิชย์บนสถานีรถไฟฟ้าบีทีเอส ประมาณ 6,000 ตารางเมตร
ซึ่งมีร้านค้า (Shop) และซุ้มจำหน่ายสินค้า (Kiosk) รวมเป็นจำนวนเกือบ 1,000 ร้าน ใน 23
สถานี โดยลักษณะการให้เช่าพื้นที่มีทั้งสัญญาเช่าระยะสั้น 3-6 เดือนสำหรับซุ้มจำหน่ายสินค้า
และสัญญาเช่าอายุ 1-3 ปี สำหรับร้านค้าที่เป็นลูกค้าแบรนด์ที่มีชื่อเสียง เช่น ธนาคารต่าง ๆ
ร้านยามาซากิ ร้าน 7-11 และร้านแมคโดนัลด์ เป็นต้น ในการนี้
บริษัทจะเป็นผู้ดำเนินการและรับผิดชอบเฉพาะการลงทุนติดตั้งระบบสาธารณูปโภค
และการบำรุงรักษาซ่อมแซมระบบสาธารณูปโภคตลอดระยะเวลาของสัญญา
โดยผู้เช่าร้านค้ามีภาระต้องลงทุนในการก่อสร้างและตกแต่งร้านค้าเอง
โดยผ่านความเห็นชอบของบริษัทก่อน
และผู้เช่ามีภาระต้องจ่ายค่าสาธารณูปโภคตามปริมาณการใช้งานจริง

(2) สื่อโฆษณาในโมเดิร์นเทรด

ปัจจุบันบริษัทให้บริการสื่อโฆษณาในโมเดิร์นเทรด 3 ราย ซึ่งได้แก่ Tesco Lotus Big C และ
Watsons ซึ่งมีสาขาครอบคลุมทั่วประเทศไทย
ทำให้สื่อโฆษณาสามารถเข้าถึงผู้บริโภคที่มีฐานกว้างครอบคลุมทุกกลุ่มเป้าหมาย
โดยเฉพาะผู้ที่มีระดับรายได้น้อยถึงปานกลางทั่วประเทศ
สื่อโฆษณาในโมเดิร์นเทรดนั้นถือเป็นสื่อที่มีประสิทธิภาพในการโน้มน้าวผู้บริโภคให้เกิดการตัดสินใจซื้อสินค้าแบบฉับพลันโดยไม่ได้วางแผนล่วงหน้า
(Impulse Buying) เนื่องจากเป็นการโฆษณา ณ
จุดขายสินค้าและเป็นการย้ำเตือนการระลึกถึงสินค้าครั้งสุดท้ายก่อนที่ผู้บริโภคจะตัดสินใจและเลือกซื้อสินค้า
จึงถือได้ว่าเป็นสื่อที่อยู่ถูกสถานที่ ถูกเวลา ถูกกลุ่มเป้าหมาย

ณ วันที่ 31 มีนาคม 2556
จำนวนสาขาที่บริษัทได้สิทธิจากโมเดิร์นเทรดในการเข้าไปบริหารพื้นที่สื่อโฆษณา มีดังนี้

+-----------------------------+----+----+----+----+----+----+-----+
|                             | T  |    |    | B  |    |    | W   |
|                             | es |    |    | ig |    |    | ats |
|                             | co |    |    | C  |    |    | ons |
|                             | L  |    |    |    |    |    |     |
|                             | ot |    |    |    |    |    |     |
|                             | us |    |    |    |    |    |     |
+-----------------------------+----+----+----+----+----+----+-----+
|                             | ใ  | กล | เ  | ใ  | กล | เ  |     |
|                             | หญ่ | าง | ล็ก | หญ่ | าง | ล็ก |     |
+-----------------------------+----+----+----+----+----+----+-----+
| จำนวนสาขาโมเดิร์นเทรด ณ วันที่   | 1  | 2  | 1  | 1  | 21 | 1  | 250 |
| 31 มีนาคม 2556               | 06 | 14 | ,1 | 14 |    | 64 |     |
|                             |    |    | 44 |    |    |    |     |
+-----------------------------+----+----+----+----+----+----+-----+
| 1) สื่อภาพนิ่ง                  | ทุก | ทุก | 2  | ทุก | ทุก | ทุก | -   |
|                             | สา | สา | 50 | สา | สา | สา |     |
| -                           | ขา | ขา |    | ขา | ขา | ขา | -   |
| จำนวน                       |    |    | 2  |    |    |    |     |
| สาขาที่บริษัทได้สิทธิจากโมเดิร์นเทรด | 1  | 1  | 50 | 1  | 8  | -  |     |
|                             | 02 | 12 |    | 05 |    |    |     |
| -                           |    |    |    |    |    |    |     |
| จ                           |    |    |    |    |    |    |     |
| ำนวนสาขาที่บริษัทติดตั้งสื่อโฆษณาแล้ว |    |    |    |    |    |    |     |
+-----------------------------+----+----+----+----+----+----+-----+
| 2) สื่อวิทยุ ณ จุดขาย            | ทุก | ทุก | ทุก | ทุก | ทุก | ทุก | -   |
|                             | สา | สา | สา | สา | สา | สา |     |
| -                           | ขา | ขา | ขา | ขา | ขา | ขา | -   |
| จำนวน                       |    |    |    |    |    |    |     |
| สาขาที่บริษัทได้สิทธิจากโมเดิร์นเทรด | 1  | 2  | 1  | 1  | 21 | 1  |     |
|                             | 06 | 14 | ,1 | 14 |    | 64 |     |
| -                           |    |    | 44 |    |    |    |     |
| จ                           |    |    |    |    |    |    |     |
| ำนวนสาขาที่บริษัทติดตั้งสื่อโฆษณาแล้ว |    |    |    |    |    |    |     |
+-----------------------------+----+----+----+----+----+----+-----+
| 3) สื่อมัลติมีเดีย                | 31 | -  | -  | ทุก | ทุก | ทุก | ทุกส |
|                             |    |    |    | สา | สา | สา | าขา |
| -                           | 31 | -  | -  | ขา | ขา | ขา |     |
| จำนวน                       |    |    |    |    |    |    | 239 |
| สาขาที่บริษัทได้สิทธิจากโมเดิร์นเทรด |    |    |    | 45 | -  | -  |     |
|                             |    |    |    |    |    |    |     |
| -                           |    |    |    |    |    |    |     |
| จ                           |    |    |    |    |    |    |     |
| ำนวนสาขาที่บริษัทติดตั้งสื่อโฆษณาแล้ว |    |    |    |    |    |    |     |
+-----------------------------+----+----+----+----+----+----+-----+

หมายเหตุ: - ทุกสาขา รวมถึงสาขาที่จะเกิดขึ้นในอนาคต

- สาขาขนาดใหญ่ของ Tesco Lotus รวม Tesco Lotus Hypermarket และ Extra, Big
C รวม Big C Hypermarket Extra และ Jumbo

- สาขาขนาดกลางของ Tesco Lotus รวม Tesco Lotus Value และ Talad, Big C
หมายถึง Big C Market

- สาขาขนาดเล็กของ Tesco Lotus หมายถึง Tesco Lotus Express, Big C หมายถึง
Mini Big C

ทั้งนี้ บริษัทได้รับสิทธิแต่เพียงผู้เดียวในพื้นที่ตามที่ระบุในสัญญาให้สิทธิโฆษณาในโมเดิร์นเทรด
ซึ่งส่วนใหญ่มีระยะเวลาประมาณ 3-5 ปี ทั้งนี้
ลักษณะการจ่ายค่าตอบแทนสิทธิให้แก่เจ้าของโมเดิร์นเทรดมีทั้งการจ่ายในลักษณะของส่วนแบ่งรายได้ตามอัตราที่ตกลงกันในสัญญา
ซึ่งมีการกำหนดค่าธรรมเนียมขั้นต่ำรายปี ซึ่งอาจมีการปรับเพิ่มขึ้นตามสัญญา
และการจ่ายในลักษณะอัตราคงที่ตลอดอายุสัญญา ขึ้นอยู่กับข้อตกลงในแต่ละสัญญา

พื้นที่ในโมเดิร์นเทรดทั้งใน Tesco Lotus และ Big C แบ่งเป็นพื้นที่ Sales Floor และพื้นที่
Non-Sales Floor โดยพื้นที่ Sales Floor คือ พื้นที่ตั้งแต่บริเวณหลังจุดชำระเงิน (Cashier
Counter) ซึ่งรวมไปถึงพื้นที่บริเวณชั้นวางขายสินค้าของห้าง ส่วนพื้นที่ Non-Sales Floor คือ
พื้นที่ด้านนอก ซึ่งรวมถึงบริเวณร้านอาหาร ร้านค้า ธนาคาร บริเวณทางเข้าห้าง และที่จอดรถ
ทั้งนี้บริษัทได้รับสิทธิแต่เพียงผู้เดียว (Exclusive Rights) จาก Tesco Lotus และ Big C
ให้บริหารพื้นที่โฆษณาในทั้งสองส่วนครอบคลุมพื้นที่ทั่วประเทศไทย

สื่อโฆษณาในโมเดิร์นเทรดที่บริษัทให้บริการสามารถแบ่งตามประเภทของสื่อโฆษณาได้เป็น 2
ประเภท คือ
สื่อดิจิตอล (Digital) และสื่อภาพนิ่ง (Static)

(2.1) สื่อดิจิตอล (Digital) แบ่งได้เป็น สื่อมัลติมีเดีย และสื่อวิทยุ ณ จุดขาย
โดยมีรายละเอียดดังนี้

(2.1.1) สื่อมัลติมีเดีย

สื่อมัลติมีเดียที่ติดตั้งในพื้นที่โมเดิร์นเทรด ได้แก่ จอดิจิตอลซึ่งติดตั้งในบริเวณศูนย์รวมของผู้คน เช่น
บริเวณศูนย์อาหาร (Food Court) จุดชำระเงิน (Cashier Counters)
และบริเวณที่จัดวางสินค้าจำเป็นในชีวิตประจำวัน เช่น ผลิตภัณฑ์สุขภาพและความงาม (Health
and Beauty Products) อาหารแห้งและเครื่องดื่ม (Food and Beverage)
และสินค้าที่ใช้ในบ้าน (Household Products)

สำหรับสื่อมัลติมีเดียประเภทจอดิจิตอลจะมีติดตั้งเฉพาะใน Tesco Lotus และ Big C
ที่เป็นสาขาขนาดใหญ่ (Hypermarket) เท่านั้น ซึ่งจำนวนจอขึ้นอยู่กับขนาดของห้าง

บริษัทขายเวลาโฆษณาบนจอดิจิตอลให้กับลูกค้าเป็นแพ็คเกจต่อเดือนในลักษณะเหมารวมทุกห้างทุกสาขาที่มีสื่อจอดิจิตอลติดตั้ง
โดยสื่อโฆษณาจะเปิดตามเวลาเปิดทำการของห้างแต่ละแห่ง

ภาพแสดงสถานที่และการติดตั้งจอดิจิตอลใน Tesco Lotus และ Big C

+-----------------------------------+-----------------------------------+
| []                                | []                                |
|                                   |                                   |
| Food Court                        | Cashier Counter                   |
+-----------------------------------+-----------------------------------+
| []                                | []                                |
|                                   |                                   |
| Health and Beauty                 | Food and Beverage                 |
+-----------------------------------+-----------------------------------+
| ภาพแสดงสถานที่และการติดตั้งจอดิจิตอลใน   |                                   |
| Watsons                           |                                   |
+-----------------------------------+-----------------------------------+
| []                                | Digital Screen                    |
+-----------------------------------+-----------------------------------+

(2.1.2) สื่อวิทยุ ณ จุดขาย (Point Of Purchase Radio: POP Radio)

บริษัทเป็นผู้ได้รับสิทธิด้านเสียงแต่เพียงผู้เดียวใน Tesco Lotus และ Big C ทุกสาขา โดยมี
999 Media (ซึ่งเป็นบริษัทย่อย) เป็นผู้บริหารและผลิตรายการวิทยุจำนวน 2 รายการ ได้แก่
Tesco Lotus Radio และ Big C Radio
ซึ่งทั้งสองรายการเน้นการหารายได้จากการขายเวลาโฆษณา
โดยมีกลุ่มเป้าหมายและรูปแบบรายการดังแสดงในตาราง

+-----------------------+------------------------+---------------------+
| รายการวิทยุ             | Tesco Lotus Radio      | Big C Radio         |
+=======================+========================+=====================+
| โมเดิร์นเทรด            | Tesco Lotus            | Big C               |
|                       |                        |                     |
|                       | Tesco Lotus Express    |                     |
+-----------------------+------------------------+---------------------+
| รูปแบบรายการ           | เพลง Easy Listening    | ครอบครัวทันสมัย ช้อปสนุก |
|                       |                        | พร้อมสาระและบันเทิง    |
|                       | พร้อมสาระและบันเทิง       |                     |
+-----------------------+------------------------+---------------------+
| ผู้ฟังกลุ่มเป้าหมาย         | แม่บ้าน                  | คนทำงาน             |
|                       | คนทำงานและครอบครัว      | และครอบครัวทันสมัย     |
|                       |                        |                     |
|                       | อายุ 25-40 ปี            | อายุ 21-34 ปี         |
|                       |                        |                     |
|                       | ชาย 25%                | ชาย 24%             |
|                       |                        |                     |
|                       | หญิง 75%                | หญิง 76%             |
+-----------------------+------------------------+---------------------+

ลักษณะรายการวิทยุที่เปิดในโมเดิร์นเทรดนั้น ดำเนินรายการโดยดีเจที่มีชื่อเสียง
โดยเปิดเพลงไทยสากลทันสมัย ยกเว้นในสาขาส่วนภูมิภาคอาจมีเพลงลูกทุ่งผสมอยู่บ้าง
และอาจมีการใช้ภาษาท้องถิ่นสอดแทรกในการ
จัดรายการ เพื่อเข้าถึงกลุ่มผู้ฟังได้มากยิ่งขึ้น
นอกจากนั้นยังมีการสร้างบรรยากาศให้สอดคล้องกับเทศกาลสำคัญต่าง ๆ เช่น เทศกาลปีใหม่
วันสงกรานต์ เป็นต้น

ในการบริหารสื่อวิทยุ ณ จุดขาย
บริษัทคำนึงถึงการสร้างบรรยากาศที่รื่นรมย์ด้วยเสียงเพลงเพื่อให้ผู้ฟังเดินอยู่ในห้างได้นานที่สุด
โดยโฆษณาต่าง ๆ
จะถูกสอดแทรกเป็นระยะด้วยสำนวนกระชับและง่ายต่อการจดจำเพื่อดึงความสนใจของผู้ฟังไปยังตัวสินค้า
อย่างไรก็ดี ระดับเสียงของรายการวิทยุมีความสำคัญเป็นอย่างมาก
ซึ่งบริษัทจัดให้มีพนักงานฝ่ายปฏิบัติการที่กระจายอยู่ทั่วประเทศตรวจตราและควบคุมสัญญาณเสียงให้อยู่ในระดับที่เหมาะสม
ไม่ก่อให้เกิดความรำคาญหรือมลพิษทางเสียงต่อผู้ฟัง และมีระดับสัญญาณคมชัดทั่วทุกบริเวณของห้าง

อนึ่ง จากผลการสำรวจของ บริษัท เดอะนีลเส็น คอมปะนี (ประเทศไทย) จำกัด ปรากฏว่าร้อยละ
94 หรือ จำนวน 9 ใน 10 คนของผู้ฟังที่เดินจับจ่ายใน Tesco Lotus และ Big C รู้จักสื่อวิทยุ
ณ จุดขาย และมีการตอบสนองโดยการซื้อสินค้าตามโฆษณาทางวิทยุ

(2.2) สื่อภาพนิ่ง (Static)

สื่อโฆษณาภาพนิ่งมีหลากหลายรูปแบบซึ่งออกแบบโดยกลุ่มบริษัท และจะถูกติดตั้งทั่วบริเวณของห้าง
ทั้งในพื้นที่ Sales Floor และพื้นที่ Non-Sales Floor เพื่อให้เข้าถึงผู้บริโภค ณ จุดขาย
และทุก ๆ จุดที่เป็นทางเดินผ่าน เพื่อให้เกิดประสิทธิผลสูงสุดในการโฆษณาประชาสัมพันธ์สินค้า ทั้งนี้
สื่อโฆษณาภาพนิ่งที่ถูกติดตั้งในพื้นที่ Sales Floor และพื้นที่
Non-Sales Floor มีลักษณะดังนี้

(2.2.1) สื่อโฆษณา ณ จุดขายบนพื้นที่ Sales Floor (POP Media on Sales Floor Area)

สื่อโฆษณาในพื้นที่ Sales Floor
ถือว่าเป็นสื่อที่มีความสำคัญในการโน้มน้าวและสร้างการตัดสินใจในการซื้อ ณ
จุดขายของผู้บริโภคเป็นอย่างยิ่ง เหตุเพราะสื่อนั้นทำให้สินค้ามีความโดดเด่น
ช่วยกระตุ้นเตือนให้ผู้บริโภคตัดสินใจเลือกซื้อสินค้านั้น ๆ
ซึ่งโดยทั่วไปผู้บริโภคจะให้ความสำคัญกับสิ่งรอบตัวในระหว่างการจับจ่ายใช้สอย
และให้ความสำคัญกับสื่อที่พบเห็น

บริษัทดำเนินการติดตั้งสื่อโฆษณาในรูปแบบต่าง ๆ
ที่มีความน่าสนใจในบริเวณชั้นวางสินค้าอุปโภคบริโภค ได้แก่ Shelf Frame, Shelf Divider,
Shelf Pop-Up, ป้ายโฆษณาบริเวณตู้แช่เย็น (Chiller Ad) ป้ายโฆษณาเหนือชั้นวางสินค้า
(Top Gon) และที่อื่น ๆ ในบริเวณชั้นวางสินค้าประเภทต่าง ๆ ได้แก่ (1)
ผลิตภัณฑ์สุขภาพและความงาม (Health & Beauty Products) (2) สินค้าอาหารสด (Fresh
Food) 3) ผลิตภัณฑ์ที่ทำจากนมและอาหารแช่แข็ง (Dairy & Frozen Food) (4)
สินค้าอาหารและเครื่องดื่ม และสินค้าใช้ในบ้าน (Food & Beverage, Household & Club
Pack) (5) เครื่องใช้ไฟฟ้า (Electrical) และ (6) เสื้อผ้าเครื่องแต่งกาย (Apparel)

การขายสื่อโฆษณาในพื้นที่ Sales Floor นั้น
บริษัทจะขายเป็นแพ็คเกจของประเภทสื่อในแต่ละตำแหน่ง ซึ่งแต่ละแพ็คเกจจะรวมทุกสาขาของ
Tesco Lotus และ Big C ทั้งนี้ สัญญาที่ทำกับลูกค้ามีระยะเวลาประมาณ 3 เดือน ถึง 1 ปี

+-----------------------------------+-----------------------------------+
| []                                | []                                |
|                                   |                                   |
| Shelf Divider                     | Shelf Pop-up                      |
+-----------------------------------+-----------------------------------+
|                                   |                                   |
+-----------------------------------+-----------------------------------+
| []                                | []                                |
+-----------------------------------+-----------------------------------+
| Chiller Ad                        | Top Gon                           |
+-----------------------------------+-----------------------------------+
| []                                | []                                |
+-----------------------------------+-----------------------------------+
| Aisle Arch                        | Shelf Frame                       |
+-----------------------------------+-----------------------------------+

(2.2.2) สื่อโฆษณาบนพื้นที่ Non-Sales Floor

สื่อโฆษณาบนพื้นที่ Non-Sales Floor
ประกอบด้วยสื่อโฆษณาป้ายภาพนิ่งในพื้นที่บริเวณด้านนอกบริเวณชั้นวางขายสินค้าทั้งหมดตั้งแต่ถนนทางเข้าห้าง
ที่จอดรถ บริเวณทางเข้าห้าง บริเวณร้านอาหาร ร้านค้า ศูนย์อาหาร ห้องน้ำ ที่จอดรถเข็น
ประตูเซ็นเซอร์ ทั้งนี้ การติดตั้งสื่อในบริเวณพื้นที่ Non-Sales Floor นี้
จะติดตั้งตามแนวเส้นทางการเดินเข้าสู่พื้นที่ Sales Floor
ซึ่งเป็นการกระตุ้นให้ผู้บริโภคนึกถึงสินค้าได้ตลอดทาง โดยเจ้าของสินค้าสามารถเลือกใช้สื่อได้หลาย
ๆ ตำแหน่งในแต่ละจุดติดตั้ง เพื่อเป็นการย้ำให้ผู้บริโภคจดจำภาพสินค้าได้
และนำผู้บริโภคไปจนถึงชั้นวางขายสินค้านั้น

บริษัทได้จัดแพ็คเกจสื่อบนพื้นที่ Non-Sales Floor ตามประเภทและตำแหน่งติดตั้ง
โดยมีความหลากหลายของจำนวนสาขาที่รวมในแพ็คเกจเป็นทางเลือก
โดยปกติสัญญาที่ทำกับลูกค้ามีระยะเวลาประมาณ 3 เดือน ถึง 1 ปี

  ------------------------------------ -----------------------------------
  Entrance Lightbox:                   []
  ป้ายภาพนิ่งขนาดใหญ่ที่ติดตั้งบริเวณทางเข้าห้าง   

  Trivision Entrance: ป้ายหมุนสลับ 3 ภาพ  []
  (Trivision) ติดตั้งบริเวณทางเข้าห้าง       

  Lightbox:                            []
  ป้ายภาพนิ่งขนาดใหญ่ที่ติดตั้งบริเวณบันไดเลื่อน    
  (Escalator Lightbox)                 
  และบริเวณที่เก็บรถเข็น (Cart Lightbox)    

  Arch Set:                            []
  สื่อโฆษณาที่มีลักษณะเป็นโครงสร้างรูปตัวยูคว่ำ    
  (∩) ที่ติดตั้งบริเวณจุดบันไดเลื่อน             

  Sensormatic:                         []
  สื่อโฆษณาที่ติดตั้งบนตัวเสาเซ็นเซอร์ (Sensor)  
  ก่อนทางเดินเข้าด้านในของพื้นที่ Sales Floor  
  ของห้าง                               

  สื่อโฆษณาอื่นๆ เช่น สติกเกอร์ที่ติดบนเสาที่จอดรถ []
  บนโต๊ะอาหารในศูนย์อาหาร (Table Ad)      
  ประตูห้องน้ำ กระจกในห้องน้ำ และบานประตูลิฟท์ 
  ------------------------------------ -----------------------------------

(3) สื่อโฆษณาในอาคารสำนักงานและอื่นๆ

(3.1) สื่อโฆษณาในอาคารสำนักงาน

บริษัทดำเนินธุรกิจให้บริการสื่อโฆษณาในอาคารสำนักงานผ่านบริษัทย่อย คือ POV โดย ณ วันที่ 31
มีนาคม 2556 POV ได้รับสิทธิในการบริหารสื่อโฆษณาในอาคารสำนักงานจำนวน 51
อาคารทั่วกรุงเทพฯ โดยมีสื่อจอดิจิตอลติดตั้งในอาคารสำนักงานอยู่ทั้งหมด 451 จอ

POV ติดตั้งจอดิจิตอลขนาด 15 นิ้ว ในลิฟท์โดยสารของอาคารสำนักงานชั้นนำในกรุงเทพฯ
โดยจำนวนจอที่ติดตั้งในลิฟท์โดยสารของแต่ละอาคารมีจำนวน 1-17 จอ
แตกต่างกันตามจำนวนลิฟท์และขนาดของอาคาร ส่วนเนื้อหาโฆษณามีเนื้อหาที่สั้น กระชับ
และสื่อสารเฉพาะข้อความสำคัญ เพื่อให้ผู้ชมรับสารได้อย่างครบถ้วน
เนื่องจากระยะเวลาในการโดยสารลิฟท์นั้นเฉลี่ยอยู่ที่เพียง 1 นาทีเท่านั้น

ลักษณะการขายเวลาโฆษณาให้กับลูกค้า จะขายเป็นแพ็คเกจรายเดือนรวมทั้งหมด 51 อาคาร
โดยระยะเวลาโฆษณาจะอยู่ในช่วงเวลา 07:00 – 19:00 น. วันจันทร์ถึงศุกร์
นอกจากสื่อโฆษณาหลักที่เป็นจอดิจิตอลแล้ว POV
ยังมีสื่อเสริมในลักษณะภาพนิ่งที่สามารถติดเสริมกับตัวกรอบจอดิจิตอลและสื่อภาพนิ่งที่ติดบนบานประตูลิฟท์อีกด้วย

(3.2) ธุรกิจอื่น

นอกเหนือจากการดำเนินธุรกิจหลักในการเป็นผู้ให้บริการสื่อโฆษณาในระบบรถไฟฟ้าบีทีเอส
สื่อโฆษณาใน
โมเดิร์นเทรด และสื่อโฆษณาในอาคารสำนักงานแล้ว
บริษัทยังดำเนินธุรกิจอื่นที่เป็นการสร้างรายได้เพิ่มเติมให้แก่บริษัทอีกด้วย โดยมีรายละเอียดดังนี้

(3.2.1) รับผลิตงานโฆษณา

บริษัทให้บริการรับผลิตงานโฆษณาที่เป็นสื่อภาพนิ่ง และ Spot โฆษณาของสื่อวิทยุ ณ จุดขาย
จากลูกค้าโดยบริษัทจะดำเนินการว่าจ้างบริษัทสิ่งพิมพ์เพื่อดำเนินการผลิต
ซึ่งบริษัทจะเป็นผู้ร่วมควบคุมคุณภาพทั้งในกระบวนการผลิต ติดตั้ง และบำรุงรักษา

(3.2.2) ตัวแทนขายสื่อโฆษณา

(ก) ตัวแทนขายสื่อโฆษณาบนจอ LED ขนาดใหญ่ (Mega LED) และจอ LED กลางแจ้ง
(Outdoor LED)

บริษัทให้บริการเป็นตัวแทนขายสื่อโฆษณาจอ LED ขนาดใหญ่ ซึ่งมีขนาด 200
ตารางเมตรขึ้นไปบริเวณแยกประตูน้ำ พระรามเก้า อนุสาวรีย์ชัยสมรภูมิ
และแยกถนนพระรามสี่ตัดกับถนนสาทร และขนาดเล็กกว่า 110 ตารางเมตร อีก 6
แห่งในกรุงเทพฯ โดยบริษัทได้รับผลตอบแทนในรูปแบบของการแบ่งรายได้ (Revenue Sharing)
จากเจ้าของสื่อโฆษณาดังกล่าว

(ข) ตัวแทนขายสื่อโฆษณาในระบบรถไฟฟ้าแอร์พอร์ตลิ้งค์

บริษัทได้รับสิทธิแต่เพียงผู้เดียวจากบริษัท โคอะ-ฉะ มีเดีย (ประเทศไทย) จำกัด
ในการเป็นตัวแทนขายสื่อโฆษณาในระบบรถไฟฟ้าแอร์พอร์ตลิ้งค์
ซึ่งรวมถึงโฆษณาภายในและภายนอกตัวรถไฟฟ้า และบนสถานีรถไฟฟ้า
โดยบริษัทได้รับผลตอบแทนในรูปแบบค่าบริหารจัดการเป็นรายเดือน (Monthly Management
fee) และส่วนแบ่งรายได้ (Revenue Sharing) จากผู้ได้รับสัมปทาน

(3.2.3) สื่อโฆษณาบนรถโดยสารด่วนพิเศษบีอาร์ที

บริษัทได้รับสิทธิจาก BTSC ในการบริหารจัดการพื้นที่โฆษณาบนรถโดยสารด่วนพิเศษบีอาร์ที
โดยอัตราค่าตอบแทนการให้สิทธิเป็นไปตามสัญญาให้สิทธิบริหารจัดการด้านการตลาด
โดยระยะเวลาให้สิทธิดังกล่าวมีอายุถึงเดือนพฤษภาคม 2560

ทั้งนี้ ในการดำเนินธุรกิจนี้ บริษัทให้สิทธิแก่บริษัท แพลน บี มีเดีย จำกัด (“แพลน บี”)
โดยระยะเวลาให้สิทธิสิ้นสุดในเดือนพฤษภาคม 2560
สำหรับการให้สิทธิใช้พื้นที่โฆษณาบนรถโดยสารด่วนพิเศษบีอาร์ทีประกอบด้วย
พื้นที่โฆษณาด้านนอกตัวรถ ด้านในตัวรถ บริเวณหลังเบาะรถ บริเวณทางขึ้นลง บริเวณใต้ช่องแอร์
บริเวณประตูเข้าออกผู้โดยสาร กระจกในตัวรถ และจอ LCD ในรถ โดย แพลน บี
เป็นผู้รับผิดชอบการลงทุนในอุปกรณ์สื่อโฆษณาทั้งหมด

(3.2.4) สื่อโฆษณาในระบบรถโดยสารในจุฬาลงกรณ์มหาวิทยาลัย

บริษัทได้เช่าสื่อโฆษณาในโครงการเดินรถโดยสารภายในจุฬาลงกรณ์มหาวิทยาลัย
จากกิจการร่วมค้าบริษัท สิขร จำกัด และบริษัท พลังงานเพื่อสิ่งแวดล้อม จำกัด
โดยสัญญาเช่าสื่อโฆษณาดังกล่าวมีอายุถึงเดือนกันยายน 2556 ทั้งนี้
สื่อโฆษณาภายใต้สัญญาเช่าโฆษณาดังกล่าว ได้แก่ สื่อโฆษณา ณ ป้ายรอรถ
สื่อโฆษณาภายในและภายนอกตัวรถ และจอ LCD ในรถโดยสาร

4.2 การตลาดและภาวะการแข่งขัน

4.2.1 อุตสาหกรรมสื่อโฆษณาในประเทศไทย

อุตสาหกรรมสื่อโฆษณาเป็นอุตสาหกรรมขนาดใหญ่ที่มีมูลค่าตลาดรวมทุกสื่อประมาณแสนล้านบาทต่อปี
บริษัทดำเนินธุรกิจสื่อโฆษณาในระบบขนส่งมวลชน (Mass Transit Media)
และสื่อโฆษณาในโมเดิร์นเทรด (In-Store Media)
ซึ่งในปี 2555 มีมูลค่าการตลาด 2,960 ล้านบาท และ 2,732 ล้านบาท ตามลำดับ
คิดเป็นสัดส่วนร้อยละ 2.60 และ 2.40 ของมูลค่าการตลาดของอุตสาหกรรมโฆษณารวมในปี 2555
ตามลำดับ

+------------------------------+---+-------------------------------------+
| มูลค่าการใช้จ่ายโฆษณาในอุตสาหกรรม |   | ส่ว                                  |
|                              |   | นแบ่งการตลาดการใช้จ่ายโฆษณาในอุตสาหกรรม |
| สื่อโฆษณาในประเทศไทย ปี 2555    |   |                                     |
|                              |   | สื่อโฆษณาในประเทศไทย ปี 2555           |
+------------------------------+---+-------------------------------------+
| []                           |   | []                                  |
+------------------------------+---+-------------------------------------+
| แหล่งข้อมูล : บริษัท เดอะนีลเส็น    |   |                                     |
| คอมปะนี (ประเทศไทย) จำกัด      |   |                                     |
| ที่เปิดเผยผ่าน                   |   |                                     |
| เว็บไซต์สมาคมโฆษณาแห่งประเทศไทย |   |                                     |
|                              |   |                                     |
|   ---------------------      |   |                                     |
| ---------------------------  |   |                                     |
| -------- ------------ ------ |   |                                     |
| -- ------------ --------- -- |   |                                     |
| ---------- --------- ------- |   |                                     |
| ----- --------- ------------ |   |                                     |
|   มูลค่าการใช                  |   |                                     |
| ้จ่ายโฆษณาในอุตสาหกรรมสื่อโฆษณาใน |   |                                     |
| ประเทศไทย ปี                  |   |                                     |
|                              |   |                                     |
|                              |   |                                     |
|                   หน่วย :     |   |                                     |
|   2551 – ปี                   |   |                                     |
| 2555                         |   |                                     |
|                              |   |                                     |
|                              |   |                                     |
|                              |   |                                     |
|                   ล้านบาท     |   |                                     |
|                              |   |                                     |
|   ประเภทสื่อ                   |   |                                     |
|                              |   |                                     |
|             ปี 2551           |   |                                     |
|       ปี 2552                 |   |                                     |
| ปี 2553                 ปี 255 |   |                                     |
| 4                 ปี 2555     |   |                                     |
|                              |   |                                     |
|                              |   |                                     |
|                              |   |                                     |
|   มูลค่า     ส่วนแบ่งตลาด   มูลค่า |   |                                     |
|      ส่วนแบ่งตลาด   มูลค่า       |   |                                     |
| ส่วนแบ่งตลาด   มูลค่า      ส่วนแบ |   |                                     |
| ่งตลาด   มูลค่า      ส่วนแบ่งตลาด |   |                                     |
|                              |   |                                     |
|   โทรทัศน์                     |   |                                     |
|                              |   |                                     |
|      51,137   56.74%       5 |   |                                     |
| 2,935   58.59%      60,766  |   |                                     |
|    60.16%      62,238    59 |   |                                     |
| .41%      68,105    59.87% |   |                                     |
|                              |   |                                     |
|   วิทยุ                        |   |                                     |
|                              |   |                                     |
|       6,931    7.69%         |   |                                     |
| 6,150    6.83%       6,113  |   |                                     |
|     6.05%       5,918     5 |   |                                     |
| .65%       6,358     5.59% |   |                                     |
|                              |   |                                     |
|   หนังสือพิมพ์                   |   |                                     |
|                              |   |                                     |
|      15,282   16.96%       1 |   |                                     |
| 4,147   15.66%      14,987  |   |                                     |
|    14.85%      14,541    13 |   |                                     |
| .88%      15,183    13.35% |   |                                     |
|                              |   |                                     |
|   นิตยสาร                     |   |                                     |
|                              |   |                                     |
|       5,997    6.66%         |   |                                     |
| 5,425    6.01%       5,692  |   |                                     |
|     5.64%       5,824     5 |   |                                     |
| .56%       5,401     4.75% |   |                                     |
|                              |   |                                     |
|   โรงภาพยนตร์                 |   |                                     |
|                              |   |                                     |
|       4,173    4.63%         |   |                                     |
| 4,856    5.38%       5,987  |   |                                     |
|     5.93%       7,224     6 |   |                                     |
| .90%       7,906*    6.95% |   |                                     |
|                              |   |                                     |
|   สื่อกลางแจ้ง                  |   |                                     |
|                              |   |                                     |
|       4,228    4.69%         |   |                                     |
| 3,964    4.39%       3,851  |   |                                     |
|     3.81%       4,278     4 |   |                                     |
| .08%       4,532     3.98% |   |                                     |
|                              |   |                                     |
|   ระบบขนส่งมวลชน              |   |                                     |
|                              |   |                                     |
|       1,372    1.52%         |   |                                     |
| 1,766    1.95%       2,188  |   |                                     |
|     2.17%       2,643     2 |   |                                     |
| .52%       2,960     2.60% |   |                                     |
|                              |   |                                     |
|   โมเดิร์นเทรด                 |   |                                     |
|                              |   |                                     |
|       826      0.92%         |   |                                     |
| 819      0.91%       1,121  |   |                                     |
|     1.11%       1,618     1 |   |                                     |
| .54%       2,732     2.40% |   |                                     |
|                              |   |                                     |
|   อินเตอร์เน็ต                  |   |                                     |
|                              |   |                                     |
|       172      0.19%         |   |                                     |
| 259      0.29%       290    |   |                                     |
|     0.29%–       470       0 |   |                                     |
| .45%       573       0.50% |   |                                     |
|                              |   |                                     |
|   ทั้งหมด                      |   |                                     |
|                              |   |                                     |
|      90,118   100.00%      9 |   |                                     |
| 0,320   100.00%      100,993 |   |                                     |
|    100.00%      104,754   10 |   |                                     |
| 0.00%      113,751   100.00% |   |                                     |
|   ---------------------      |   |                                     |
| ---------------------------  |   |                                     |
| -------- ------------ ------ |   |                                     |
| -- ------------ --------- -- |   |                                     |
| ---------- --------- ------- |   |                                     |
| ----- --------- ------------ |   |                                     |
+------------------------------+---+-------------------------------------+

แหล่งข้อมูล : บริษัท เดอะนีลเส็น คอมปะนี (ประเทศไทย) จำกัด
ที่เปิดเผยผ่านเว็บไซต์สมาคมโฆษณาแห่งประเทศไทย

หมายเหตุ : ณ วันที่ 8 กุมภาพันธ์ 2556 บริษัท เดอะนีลเส็น คอมปะนี (ประเทศไทย) จำกัด
ได้ประกาศการปรับเปลี่ยนการคำนวนอัตราค่าโฆษณาในสื่อโรงภาพยนต์ใหม่
โดยทำการแก้ไขข้อมูลตั้งแต่ปี 2555 เป็นต้นไป

จากข้อมูล บริษัท เดอะนีลเส็น คอมปะนี (ประเทศไทย) จำกัด
สื่อโฆษณาที่ครองส่วนแบ่งตลาดงบโฆษณาสูงที่สุดยังคงเป็นการโฆษณาผ่านโทรทัศน์
ซึ่งมีส่วนแบ่งการตลาดร้อยละ 59.87 ในปี 2555 อันดับสองได้แก่ หนังสือพิมพ์
ซึ่งมีส่วนแบ่งการตลาดร้อยละ 13.35 โดยส่วนใหญ่เจ้าของสินค้าจะซื้อสื่อโฆษณาผ่านเอเจนซี่
สำหรับบริษัทเจ้าของสินค้าที่ใช้จ่ายในอุตสาหกรรมสื่อโฆษณาในประเทศไทยรายใหญ่ที่สุด 5 รายในปี
2555 เป็นบริษัทผู้ผลิตสินค้าอุปโภคบริโภคจากต่างประเทศ
ซึ่งมีค่าใช้จ่ายโฆษณารวมกันเป็นเงินทั้งสิ้น 15,934 ล้านบาท คิดเป็นร้อยละ 14.01
ของมูลค่าตลาดรวมของสื่อโฆษณาทั้งหมด โดยมีรายชื่อดังนี้

  1. บริษัท ยูนิลีเวอร์ไทยโฮลดิ้งส์ จำกัด 5.84%

  2. บริษัท โตโยต้า มอเตอร์ ประเทศไทย จำกัด 2.21%

  3. บริษัท โคคา-โคล่า (ประเทศไทย) จำกัด 2.12%

  4. บริษัท พรอคเตอร์แอนด์แกมเบิลโฮลดิ้ง (ประเทศไทย) จำกัด 1.97%

  5. บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) 1.88%

  รวมส่วนแบ่งตลาดงบโฆษณา 14.01%

จากข้อมูลงบโฆษณาที่ บริษัท เดอะนีลเส็น คอมปะนี (ประเทศไทย) จำกัด
เปิดเผยผ่านเว็บไซต์สมาคมโฆษณาแห่งประเทศไทย ตั้งแต่ปี 2550 ถึงปี 2555 พบว่าบริษัท
ยูนิลีเวอร์ไทยโฮลดิ้งส์ จำกัด ครองตำแหน่งอันดับ 1 มาอย่างต่อเนื่อง

อัตราการเติบโตของสื่อแต่ละประเภทในอุตสาหกรรมสื่อโฆษณา

  --------------- ---------- ---------- ---------- ---------- ---------- ----------
                  2550       2551       2552       2553       2554       2555

  โทรทัศน์          0.03%      -4.40%     3.52%      14.79%     2.42%      9.43%

  วิทยุ             -4.21%     9.73%      -11.03%    -0.84%     -3.24%     7.45%

  หนังสือพิมพ์        2.49%      -3.33%     -7.41%     6.01%      -3.06%     4.42%

  นิตยสาร          -1.81%     -1.14%     -9.54%     4.94%      2.29%      -7.27%

  โรงภาพยนตร์      108.10%    -3.87%     16.37%     23.29%     20.66%     9.44%

  สื่อกลางแจ้ง       -3.99%     -5.62%     -6.24%     -2.93%     11.14%     5.94%

  ระบบขนส่งมวลชน   -3.82%     43.51%     28.57%     24.04%     20.79%     12.00%

  โมเดิร์นเทรด      81.53%     44.91%     -0.85%     36.87%     44.36%     68.85%

  อินเตอร์เน็ต       -           -         50.58%     11.97%     62.07%     21.81%

  ทั้งหมด           2.56%      -2.08%     0.24%      11.81%     3.71%      8.59%
  --------------- ---------- ---------- ---------- ---------- ---------- ----------

แหล่งข้อมูล : บริษัท เดอะนีลเส็น คอมปะนี (ประเทศไทย) จำกัด
ที่เปิดเผยผ่านเว็บไซต์สมาคมโฆษณาแห่งประเทศไทย

เนื่องจากงบโฆษณาเป็นผลรวมของกิจกรรมการตลาดของธุรกิจทุกภาคส่วนของประเทศ ดังนั้น
งบโฆษณาจึงมีแนวโน้มที่จะเพิ่มขึ้นหรือลดลงตามสภาวะการณ์เศรษฐกิจของประเทศ
ปัจจัยทางการเมือง พิบัติภัยทางธรรมชาติ และสภาวะเศรษฐกิจโลกที่ส่งผลต่อเศรษฐกิจไทย
ดังเช่นผลจากการเร่งรัดฟื้นฟูความเสียหายจากอุทกภัยของภาคเอกชน
ประกอบกับแรงสนับสนุนจากมาตรการกระตุ้นเศรษฐกิจของภาครัฐ
ทำให้สื่อโฆษณาโดยรวมเริ่มกลับมามีอัตราการเติบโตที่สูงขึ้น เท่ากับร้อยละ 8.59 ในปี 2555
จากร้อยละ 3.71 ในปีก่อน ทั้งนี้ สื่อโฆษณาแนวใหม่ เช่น สื่อโฆษณาในโรงภาพยนตร์
สื่อโฆษณาในระบบขนส่งมวลชน
สื่อโฆษณาในโมเดิร์นเทรด และสื่อโฆษณาอินเตอร์เน็ต ยังคงรักษาอัตราการเติบโตสูงเทียบกับปี
2554 เท่ากับร้อยละ 9.44 ร้อยละ 12.00 ร้อยละ 68.85 และร้อยละ 21.81 ตามลำดับ

จากตัวเลขการเติบโตของสื่อต่าง ๆ ตั้งแต่ปี 2550 จะพบว่าสื่อโฆษณารูปแบบเดิม
(Conventional Media) เช่น โทรทัศน์ (ยกเว้นปี 2553) วิทยุ หนังสือพิมพ์ และนิตยสาร
มีการหดตัวหรือขยายตัวในอัตราที่ลดลง แต่สื่อโฆษณาใหม่ ๆ (New Media)
ซึ่งเป็นสื่อที่เฉพาะเจาะจงกลุ่มเป้าหมายมากขึ้น เช่น สื่อโฆษณาโรงภาพยนตร์
สื่อโฆษณาในระบบขนส่งมวลชน สื่อโฆษณาในโมเดิร์นเทรด และสื่อโฆษณาอินเตอร์เน็ต
กลับมีการเติบโตอย่างต่อเนื่องในอัตราที่เพิ่มขึ้นทุกปี
สาเหตุหลักมาจากโครงสร้างอุตสาหกรรมโฆษณามีการเปลี่ยนแปลง
ผู้ลงโฆษณามีแนวโน้มที่จะจัดสรรงบโฆษณาโดยเลือกใช้สื่อแนวใหม่ที่มีประสิทธิภาพสูง มีความคุ้มค่า
สามารถครอบคลุมและเข้าถึงกลุ่มเป้าหมายได้ทั้งกลุ่มเฉพาะเจาะจงและกลุ่มลูกค้าฐานกว้าง (Mass
Market) ในสัดส่วนที่เพิ่มมากขึ้น จากข้อมูล บริษัท เดอะนีลเส็น คอมปะนี (ประเทศไทย) จำกัด
จะเห็นได้ว่า สื่อโฆษณาในระบบขนส่งมวลชน และสื่อในโมเดิร์นเทรดมีมูลค่าเพิ่มขึ้นทุกปี
ซึ่งไม่ได้เป็นการเติบโตตามการขยายตัวของเศรษฐกิจเท่านั้น
แต่ยังเป็นการเติบโตของส่วนแบ่งตลาดที่เพิ่มมากขึ้น โดยในปี 2555
สื่อโฆษณาในระบบขนส่งมวลชนและสื่อโฆษณาในโมเดิร์นเทรดมีส่วนแบ่งตลาดประมาณร้อยละ 2.60
และร้อยละ 2.40 ของมูลค่าการใช้สื่อโฆษณารวมตามลำดับ เพิ่มขึ้นจากส่วนแบ่งตลาดในปี 2554
ซึ่งเท่ากับร้อยละ 2.52 และร้อยละ 1.54 ตามลำดับ

4.2.2 อุตสาหกรรมสื่อโฆษณาในระบบขนส่งมวลชน และสื่อโฆษณาในโมเดิร์นเทรด

  ------------------------------------------------------------------------
  ค่าใช้จ่ายสื่อโฆษณาในระบบขนส่งมวลชนและโมเดิร์นเทรดเทียบกับอุตสาหกรรมสื่อโฆษณาโดยรวม

  []

  แหล่งข้อมูล : บริษัท เดอะนีลเส็น คอมปะนี (ประเทศไทย) จำกัด
  ที่เปิดเผยผ่านเว็บไซต์สมาคมโฆษณาแห่งประเทศไทย
  ------------------------------------------------------------------------

ในช่วงปี 2548 - 2555
ธุรกิจสื่อโฆษณาในระบบขนส่งมวลชนและสื่อโฆษณาในโมเดิร์นเทรดมีอัตราการเติบโตสูงกว่าภาพรวมอุตสาหกรรมโฆษณาอย่างมาก
โดยอุตสาหกรรมสื่อโฆษณาในประเทศไทยมีอัตราการเติบโตเฉลี่ยรายปี (Compound Annual
Growth Rate : CAGR) เท่ากับร้อยละ 4.2 ต่อปี
ในขณะที่อัตราการเติบโตของสื่อโฆษณาในระบบขนส่งมวลชนและสื่อโฆษณาในโมเดิร์นเทรดอยู่ในระดับสูง
คือ ร้อยละ 22.7 ต่อปี และร้อยละ 57.4 ต่อปี ตามลำดับ

(1) อุตสาหกรรมสื่อโฆษณาในระบบขนส่งมวลชน (Mass Transit Media)

สื่อโฆษณาในระบบขนส่งมวลชน คือ การติดตั้งสื่อโฆษณาใน/นอกยานพาหนะสาธารณะทุกชนิด
รวมถึงการติดตั้งสื่อโฆษณาที่ป้ายรถเมล์ บริเวณชานชาลา สถานีขนส่ง ท่าอากาศยาน
สถานีระหว่างทาง และการพิมพ์ข้อความบนบัตร/
ตั๋วโดยสาร กระเป๋าเดินทาง การฉายภาพยนตร์โฆษณาทางจอภาพดิจิตอลในยานพาหนะ เป็นต้น
โดยตัวอย่างสื่อโฆษณาในระบบขนส่งมวลชนปัจจุบัน ได้แก่ สื่อโฆษณาในระบบขนส่งทางราง (เช่น
รถไฟฟ้าบีทีเอส รถไฟฟ้าเอ็มอาร์ที และรถไฟฟ้าแอร์พอร์ต เรล ลิงค์)
สื่อโฆษณาในระบบขนส่งทางบก (เช่น รถโดยสารด่วนพิเศษบีอาร์ที รถโดยสารประจำทาง
รถตู้โดยสาร รถแท็กซี่ และรถสามล้อ) สื่อโฆษณาในระบบขนส่งทางน้ำ (เช่น เรือข้ามฝาก
เรือโดยสาร) และสื่อในระบบขนส่งมวลชนอื่น ๆ เป็นต้น

ปัจจุบันสื่อโฆษณาในระบบขนส่งมวลชนส่วนใหญ่ยังมีพื้นที่ครอบคลุมอยู่ในเขตเมืองหลวงของประเทศเท่านั้น
เนื่องจากเป็นพื้นที่ที่มีความหนาแน่นของผู้เดินทางในระบบขนส่งสาธารณะ
จุดเด่นของสื่อในระบบขนส่งมวลชนคือ โอกาสการเข้าถึงผู้ชมมากกว่าสื่อประเภทอื่น ๆ
เนื่องจากผู้ชมกลุ่มเป้าหมายมักจะสัญจรในเส้นทางเดิมทุกวันเป็นกิจวัตร
ทำให้ผู้ซื้อสื่อโฆษณาพอใจกับโอกาสที่สื่อจะได้ถูกพบเห็นโดยลูกค้ากลุ่มเป้าหมายทุกวัน
สื่อโฆษณาในระบบขนส่งมวลชนเป็นอีกทางเลือกที่น่าจับตามองด้วยลักษณะของสื่อที่มีความโดดเด่นทันสมัยและมีความหลากหลายของรูปแบบที่ไม่จำกัดอยู่ในกรอบป้ายสี่เหลี่ยมเพียงอย่างเดียว
เป็นสื่อที่สร้างความแตกต่างแก่ผู้รับชมในระหว่างสัญจร ช่วยย้ำเตือนการรับรู้
และจดจำสินค้า/บริการอย่างได้ผล
เนื่องจากมีโอกาสพบเห็นและจดจำรายละเอียดในช่วงเวลาว่างขณะโดยสารหรือขณะรอคอย
อีกทั้งยังสามารถเลือกกลุ่มเป้าหมายได้ทั้งในเชิงภูมิศาตร์และประชากรศาสตร์
ประกอบกับเส้นทางเดินรถที่หลากหลายวิ่งผ่านใจกลางเมืองโดยเฉพาะย่านธุรกิจ ห้างสรรพสินค้า
แหล่งชุมชนที่ผู้คนอาศัยอยู่อย่างหนาแน่น และผ่านสายตาของผู้ขับขี่รถยนต์
จึงเป็นสื่อกลางนำข่าวสารการตลาดมุ่งตรงสู่กลุ่มเป้าหมายในพื้นที่ที่ครอบคลุม
เมื่อเทียบความถี่ในการรับชมและโอกาสพบเห็นที่มากกว่าสื่อประเภทเดิม ๆ อย่างเช่น โทรทัศน์
วิทยุ หนังสือพิมพ์ หรือนิตยสาร
จึงทำให้สื่อโฆษณาในระบบขนส่งมวลชนเป็นสื่อที่คุ้มค่าและมีประสิทธิภาพการนำเสนอข่าวสารสูงมากเมื่อเทียบกับสื่อประเภทอื่น

ภาพรวมและแนวโน้มการเติบโตของระบบรถไฟฟ้าบีทีเอสและระบบขนส่งทางรางทั้งระบบ

การขยายตัวของระบบขนส่งมวลชนที่ผ่านมาทำให้ประชากรในเขตกรุงเทพฯ
เปลี่ยนพฤติกรรมการเดินทางมาใช้ระบบรถไฟฟ้าเพิ่มขึ้น
เนื่องจากการเดินทางด้วยระบบรถไฟฟ้ามีข้อได้เปรียบเรื่องการวางแผนเวลาเดินทางได้ดีกว่าและประหยัดเวลากว่าในสภาพการจราจรทางถนนที่ติดขัดในกรุงเทพ
จากข้อมูลการศึกษาและแบบจำลองของทางสำนักงานนโยบายและแผนการขนส่งและจราจร (สนข.)
คาดว่านับจากปัจจุบันจนถึงปี 2575 การเดินทางด้วยรถไฟฟ้าจะค่อย ๆ
ก้าวขึ้นมาแทนที่การเดินทางด้วยรถโดยสารประจำทาง ทั้งนี้เนื่องจากการขยายตัวของระบบรถไฟฟ้า
โดยในปี 2575 คาดว่าส่วนแบ่งตลาดของระบบรถไฟฟ้าในกรุงเทพมหานครจะเพิ่มขึ้นเป็นร้อยละ
42.4

+--------------------------------------+---+-----------------------------+
| ส่วนแบ่งก                              |   | คาดการณ์ความยาว              |
| ารตลาดของระบบรถไฟฟ้าในพื้นที่กรุงเทพมหานคร |   | ระบบรถไฟฟ้าในพื้นที่กรุงเทพมหานคร |
| (คาดการณ์ปี 2560 – 2575)               |   | (คาดการณ์ปี 2559 – 2572)      |
+--------------------------------------+---+-----------------------------+
| []                                   |   | []                          |
+--------------------------------------+---+-----------------------------+
| *ข้อมูลสถิติ                             |   | *ข้อมูลสถิติ                    |
|                                      |   |                             |
| แหล่งข้อมูล :                           |   | แหล่งข้อมูล :                  |
| โครงการศึกษาพัฒนาระบบฐานข้อมูล ข้อสนเทศ   |   | แผนแม่บทระบบขนส่งมวลชนทางรา   |
| และแ                                 |   | งในเขตกรุงเทพมหานครและปริมณฑล |
| บบจำลองเพื่อบูรณาการพัฒนาการขนส่งและจราจร |   |                             |
| การขนส่งต่อเนื่องหลายรูปแบบและระบบโลจิสติกส์ |   |                             |
| (TDML II)                            |   |                             |
+--------------------------------------+---+-----------------------------+

-   รถไฟฟ้าบีทีเอส

รถไฟฟ้าบีทีเอสเป็นระบบรถไฟฟ้ายกระดับระบบแรกในประเทศไทยบริหารโดย BTSC
ก่อสร้างขึ้นเหนือถนนสายหลักในใจกลางกรุงเทพฯ โดยปัจจุบันมีรถไฟฟ้าให้บริการจำนวน 47 ขบวน
ให้บริการในเส้นทางรวม 32 สถานี (23 สถานีลงทุนโดย BTSC และอีก 9 สถานี ลงทุนโดย
กทม.) โดยแบ่งเป็นเส้นทางให้บริการสองสายคิดเป็นทางระยะทางรวม 33.0 กิโลเมตร
โดยสายสุขุมวิทหรือสายสีเขียวเข้มมี 22 สถานี เริ่มต้นจากทางทิศเหนือ (สถานีหมอชิต)
วิ่งผ่านใจกลางกรุงเทพฯ ไปสิ้นสุดทางทิศตะวันออก (สถานีแบริ่ง)
ส่วนสายสีลมหรือสายสีเขียวอ่อนมี 11 สถานี
ผ่านใจกลางเมืองเชื่อมระหว่างสนามกีฬาแห่งชาติและตลาดพลู
ทั้งสองเส้นทางมีการต่อเชื่อมกันที่สถานีสยาม ทั้งนี้ในปี 2555/56 (เม.ย. 55 – มี.ค. 56)
รถไฟฟ้าบีทีเอสมียอดผู้โดยสารรวม (รวมผู้ใช้บริการในส่วนต่อขยาย) 202.4 ล้านเที่ยวคน/ปี
หรือเฉลี่ย 620,002 เที่ยวคน/วันทำการ ซึ่งคิดเป็นอัตราการเติบโตถัวเฉลี่ยรายปี (CAGR) 13
ปีของจำนวนผู้โดยสารเฉลี่ยรายวันที่ร้อยละ 11.7 นับตั้งแต่เปิดให้บริการในปี 2542
อย่างไรก็ดีหากไม่นับรวมผู้โดยสารในส่วนของสถานีต่อขยาย ในปี 2555/56
รถไฟฟ้าบีทีเอสมียอดผู้โดยสารรวม 197.2 ล้านเที่ยวคน/ปี หรือเฉลี่ย 603,696
เที่ยวคน/วันทำการ

-   รถไฟฟ้าเอ็มอาร์ที

รถไฟฟ้ามหานคร สายเฉลิมรัชมงคล (รถไฟฟ้าสายสีน้ำเงิน)
เป็นรถไฟฟ้าใต้ดินสายแรกในประเทศไทย โดยให้บริการทั้งหมด 18 สถานี รวมระยะทาง 20.00
กิโลเมตร จากสถานีหัวลำโพงถึงสถานีบางซื่อ รถไฟฟ้าเอ็มอาร์ทีมีรถไฟฟ้าขนาด 3 ตู้
ให้บริการทั้งหมด 19 ขบวน โดยมีสถานีเชื่อมต่อกับรถไฟฟ้าบีทีเอส จำนวน 3 สถานีคือ
สถานีศาลาแดง สถานีอโศก และสถานีหมอชิต โดยรถไฟฟ้าเอ็มอาร์ที ได้เริ่มเปิดให้บริการเมื่อวันที่
3 กรกฎาคม 2547 โดยในปี 2555 ที่ผ่านมา รถไฟฟ้าเอ็มอาร์ที มียอดผู้โดยสารรวมอยู่ที่ 80.60
ล้านเที่ยวคน/ปี หรือเฉลี่ยประมาณ 252,826 เที่ยวคน/วันทำการ
และมีอัตราการเติบโตเฉลี่ยต่อปีที่ร้อยละ 5.02 (นับตั้งแต่ปี 2548 ที่เปิดให้บริการเต็มปี)

-   รถไฟฟ้าแอร์พอร์ต เรล ลิงค์

รถไฟฟ้าแอร์พอร์ต เรล ลิงค์ โดยเป็นระบบรถไฟฟ้ายกระดับรวมระยะทางทั้งหมด 28.0 กิโลเมตร
เหนือรางรถไฟสายตะวันออก สถานีที่ท่าอากาศยานสุวรรณภูมิตั้งอยู่ที่ชั้นใต้ดินของท่าอากาศยาน
รถไฟฟ้าแอร์พอร์ต เรล ลิงค์ ดำเนินงานโดยการรถไฟแห่งประเทศไทย (รฟท.)
เปิดให้บริการเมื่อวันที่ 23 สิงหาคม 2553
การให้บริการประกอบด้วยรถไฟฟ้าสายด่วนท่าอากาศยานสุวรรณภูมิ (Express Line)
ซึ่งให้บริการจากสถานีมักกะสันถึงท่าอากาศยานสุวรรณภูมิภายในเวลา 15 นาที
ส่วนรถไฟฟ้าท่าอากาศยานสุวรรณภูมิ (City Line) จากท่าอากาศยานสุวรรณภูมิถึงสถานีพญาไท
ใช้เวลาเดินทางประมาณ 30 นาที ผ่าน 8 สถานี โดยเชื่อมต่อกับรถไฟฟ้าบีทีเอสที่สถานีพญาไท

-   รถโดยสารด่วนพิเศษบีอาร์ที

รถโดยสารด่วนพิเศษบีอาร์ทีเป็นโครงการแรกเริ่มของทาง กทม.
ที่จะเชื่อมต่อระบบขนส่งมวลชนหลายประเภทในพื้นที่กรุงเทพฯ เข้าด้วยกัน
เพื่อให้บริการระบบขนส่งมวลชนแบบบูรณาการทั้งในเขตเมืองและพื้นที่รอบนอก
รถโดยสารด่วนพิเศษจะมีความเร็วสูงกว่ารถโดยสารทั่วไปโดยจะวิ่งบนช่องทางพิเศษที่แยกออกจากถนนหลัก
โครงการรถโดยสารด่วนพิเศษมีสถานีทั้งหมด 12 สถานี ระยะทางรวมประมาณ 15 กิโลเมตร
วิ่งจากสถานีช่องนนทรีไปตามถนนนราธิวาสราชนครินทร์ ผ่านสะพานพระราม 3 ไปสู่ถนนราชพฤกษ์
โดยเชื่อมต่อกับรถไฟฟ้าบีทีเอสที่สถานีช่องนนทรี

นับตั้งแต่มีการเปิดตัวรถไฟฟ้าบีทีเอส (ระบบรถไฟฟ้าสายแรกในกรุงเทพฯ) เมื่อเดือนธันวาคม
2542
การเดินทางด้วยระบบรถไฟฟ้าได้รับความนิยมเพิ่มมากขึ้นอย่างต่อเนื่อง โดยในรอบปี 2555/56
(มี.ค. – เม.ย.) สถิติการเดินทางด้วยระบบรถไฟฟ้า
ซึ่งรวมกันระหว่างรถไฟฟ้าบีทีเอสกับรถไฟฟ้าเอ็มอาร์ที เฉลี่ยในวันทำการประมาณ 859,784
เที่ยวคนต่อวัน อย่างไรก็ตามรัฐบาลปัจจุบัน
ได้ตระหนักถึงความสำคัญของการพัฒนาระบบรถไฟฟ้าในกรุงเทพมหานครและปริมณฑล
จึงเร่งรัดผลักดันให้การพัฒนาระบบรถไฟฟ้าในปัจจุบันรวมถึงส่วนต่อขยายของระบบรถไฟฟ้าที่ครอบคลุมพื้นที่ต่าง
ๆ ในกรุงเทพมหานครและปริมณฑลแล้วเสร็จโดยเร็ว
ดังจะเห็นได้จากหนึ่งในนโยบายรัฐบาลที่นายกรัฐมนตรีได้แถลงต่อรัฐสภาเมื่อเดือนสิงหาคม 2554
ในหัวข้อการเร่งรัดพัฒนาโครงการรถไฟฟ้า 10 สายจากทั้งหมด 12
สายในกรุงเทพมหานครและปริมณฑลให้ก่อสร้างแล้วเสร็จและพร้อมให้บริการได้ภายในปี 2560
ซึ่งในปัจจุบันส่วนต่อขยาย 83 กิโลเมตรกำลังอยู่ระหว่างขั้นตอนการก่อสร้าง
และบางสายจากทั้งหมด 10 สายจะพร้อมเปิดให้ประมูลราคาภายในปี 2556

เส้นทางระบบขนส่งมวลชนทางรางในปัจจุบันและอนาคต

เส้นทางระบบขนส่งมวลชนทางรางในปัจจุบัน

  -----------------------------------------------------------------------
  []

  -----------------------------------------------------------------------

  แหล่งข้อมูล: BTSC

เส้นทางระบบขนส่งมวลชนทางรางในอนาคตตามแผนแม่บทระบบขนส่งมวลชนทางรางในกรุงเทพมหานคร
และปริมณฑล พ.ศ. 2553 – 2572

  -----------------------------------------------------------------------
  []

  -----------------------------------------------------------------------

แหล่งข้อมูล: แผนแม่บทระบบขนส่งมวลชนทางรางในกรุงเทพมหานครและปริมณฑล
ของสำนักงานนโยบายและแผนการขนส่งและจราจร (สนข.)
(http://www.otp.go.th/Bkk_mrt/dataupdate/3.pdf)

โครงข่ายตามแผนแม่บทระบบขนส่งมวลชนทางรางในเขตกรุงเทพมหานครและปริมณฑล (Mass
Rapid Transit Master Plan in Bangkok Metropolitan Region : M-Map)
ซึ่งจัดทำโดยสำนักงานนโยบายและแผนการขนส่งและจราจร (สนข.)
เพื่อดำเนินการในช่วงระยะเวลา 20 ปีข้างหน้า (ปี 2553 – ปี 2572) ประกอบด้วย 12
เส้นทาง ระยะทางรวม 508 กิโลเมตร โดยแบ่งเป็น 3 ระยะได้แก่ แผนโครงข่ายเร่งรัดตามมติ
ครม. แล้วเสร็จภายในปี พ.ศ. 2559 แผนโครงข่ายเพิ่มเติมภายในปี พ.ศ. 2562
และแผนโครงข่ายเพิ่มเติมภายในปี พ.ศ. 2572 ซึ่งเมื่อการดำเนินการตามแผนดังกล่าวแล้วเสร็จ
ความยาวของระบบรถไฟฟ้าในกรุงเทพมหานครและปริมณฑลจะเพิ่มขึ้นจากปัจจุบัน 79.5 กิโลเมตร
เป็น 236 กิโลเมตร 390 กิโลเมตร และ 508 กิโลเมตร ภายในปี 2559 2562 และ 2572
ตามลำดับ

สถิติจำนวนผู้โดยสารระบบรถไฟฟ้าในวันทำงาน

  -----------------------------------------------------------------------
  []

  -----------------------------------------------------------------------

แหล่งข้อมูล: BTSC (ปีบัญชีสิ้นสุดวันที่ 31 มี.ค.) และบริษัท รถไฟฟ้ากรุงเทพ จำกัด (มหาชน)
(ปรับข้อมูลให้แสดงเป็นรอบปีบัญชีสิ้นสุดวันที่ 31 มี.ค.)

การขยายตัวของโครงข่ายระบบรถไฟฟ้า เช่น ระบบรถไฟฟ้าบีทีเอส รถไฟฟ้าเอ็มอาร์ที
รถไฟฟ้าแอร์พอร์ต เรล ลิงค์ และรถโดยสารด่วนพิเศษบีอาร์ที
จะส่งผลดีต่อระบบขนส่งมวลชนโดยรวมเนื่องจาก
เมื่อผู้โดยสารได้รับความสะดวกในการใช้งานระบบโครงข่ายรถไฟฟ้าโดยไม่ต้องเปลี่ยนไปใช้งานระบบขนส่งมวลชนอื่น
จะทำให้จำนวนผู้โดยสารหันมาใช้งานรถไฟฟ้ามากขึ้น
ทั้งนี้ระบบรถไฟฟ้าบีทีเอสเป็นศูนย์กลางและเป็นระบบหลักที่มีเส้นทางอยู่ในใจกลางย่านธุรกิจสำคัญของกรุงเทพฯ
ซึ่งโครงข่ายระบบรถไฟฟ้ารอบกรุงเทพฯ
และปริมณฑลจะช่วยป้อนผู้โดยสารเข้ามายังระบบที่อยู่ในศูนย์กลางมากขึ้นด้วย

จากปัจจัยการเพิ่มส่วนต่อขยายในระบบขนส่งมวลชน การเพิ่มเส้นทางในระบบรถไฟฟ้าบีทีเอส
และรถไฟฟ้า
เอ็มอาร์ที มีผลทำให้ความนิยมในการเดินทางด้วยระบบขนส่งมวลชนในกรุงเทพฯ เพิ่มสูงขึ้น
จำนวนผู้โดยสารเพิ่มขึ้น
จนทำให้การเดินทางโดยระบบขนส่งมวลชนรถไฟฟ้าจะก้าวขึ้นมาเป็นระบบขนส่งมวลชนหลักแทนการเดินทางโดยระบบรถโดยสารประจำทาง
จึงนับเป็นโอกาสในการเติบโตของบริษัทอย่างต่อเนื่องในระยะยาว เช่น

-   จำนวนผู้โดยสารในระบบขนส่งมวลชนทางรางเพิ่มขึ้น ทำให้สถานีรถไฟฟ้าบีทีเอส
    ซึ่งเดิมเป็นเพียงสถานีรองมาเป็นสถานีหลักหลังจากจำนวนผู้ใช้บริการเพิ่มมากขึ้น
    ทำให้บริษัทสามารถใช้พื้นที่โฆษณาที่มีอยู่ให้เกิดประโยชน์เพิ่มขึ้น

-   จำนวนผู้ชมสื่อโฆษณาเพิ่มขึ้น ทำให้พื้นที่โฆษณามีมูลค่ามากขึ้น

-   เพิ่มโอกาสทางธุรกิจของบริษัทที่จะได้รับเลือกให้เป็นผู้บริหารจัดการพื้นที่โฆษณาสำหรับระบบรถไฟฟ้าสายอื่นที่จะเปิดขึ้นใหม่

(2) อุตสาหกรรมสื่อโฆษณาในโมเดิร์นเทรด

ภาพรวมธุรกิจค้าปลีกสมัยใหม่ (โมเดิร์นเทรด)

ร้านค้าปลีกสมัยใหม่หรือโมเดิร์นเทรด (Modern Trade) หมายถึง ห้าง/ร้านขนาดกลาง-ใหญ่
ที่มีการจัดวางสินค้าเป็นหมวดหมู่ บริการทันสมัย ธุรกิจที่จัดเป็นโมเดิร์นเทรด เช่น ไฮเปอร์มาร์เก็ต
(เช่น Tesco Lotus และ Big C) ซูปเปอร์มาร์เก็ต (เช่น TOPs และ Home Fresh Mart)
ร้านสะดวกซื้อ (เช่น 7-Eleven และ Family Mart) ห้างสรรพสินค้า (เช่น Central,
Emporium, The Mall และ Robinson) เป็นต้น

+---------------------------------+---+---------------------------------+
| การเ                            |   | จำนว                            |
| ติบโตของยอดขายธุรกิจค้าปลีกประเทศไทย |   | นสาขาของไฮเปอร์มาร์เก็ตในประเทศไทย |
+---------------------------------+---+---------------------------------+
| []                              |   | []                              |
+---------------------------------+---+---------------------------------+
| แหล่งข้อมูล:                       |   | แหล่งข้อมูล: บริษัท บิ๊กซี ซูเปอร์เซ็นเตอร์ |
| เว็บไซต์ธนาคารแห่งประเทศไทย        |   | จำกัด (มหาชน) และบริษัท เอก-ชัย     |
|                                 |   | ดีสทริบิวชั่น ซิสเทม จำกัด             |
| หมายเหตุ: ดัชนีค้าปลีก               |   |                                 |
| ประมวลผลจากข้อมูลยอดขายในหมวดค้า   |   | หมายเหตุ: *จำนวนสาขาของ Big C    |
| ปลีกที่ได้จากการเก็บภาษีของกรมสรรพากร |   | เสมือนว่าได้เข้าซื้อกิจการของ          |
| กระทรวงการคลัง                   |   | Carrefour มาตั้งแต่ปี 2548          |
| โดยเผยแพร่ข้อมูลยอดขายห้างสรรพสินค้า  |   |                                 |
| และนำมาคำนวณหาดัชนีเป็นรายปี (ปีฐาน  |   |                                 |
| = 2545)                         |   |                                 |
| ให้อ                             |   |                                 |
| ยู่ในรูปปริมาณโดยใช้ดัชนีราคาผู้บริโภคเป็น |   |                                 |
| Deflator                        |   |                                 |
+---------------------------------+---+---------------------------------+
|                                 |   |                                 |
+---------------------------------+---+---------------------------------+

จากข้อมูลดัชนีการเติบโตของยอดขายธุรกิจค้าปลีกประเทศไทย ธนาคารแห่งประเทศไทย พบว่า
ธุรกิจค้าปลีกในประเทศไทยมีการเติบโตอย่างต่อเนื่องตั้งแต่ปี 2544
โดยมีอัตราการเติบโตเฉลี่ยรายปี (CAGR) เท่ากับร้อยละ 8.2
โดยจำนวนสาขาไฮเปอร์มาร์เก็ตของ Tesco Lotus มีการเพิ่มขึ้นจาก 53 สาขาในปี 2548 เป็น
106 สาขาในปี 2555 และจำนวนสาขาไฮเปอร์มาร์เก็ตของ Big C
(จำนวนสาขาเสมือนว่าได้เข้าซื้อกิจการของ Carrefour มาตั้งแต่ปี 2548) มีการเพิ่มขึ้นจาก 68
สาขาในปี 2548 เป็น 113 สาขาในปี 2555
สาเหตุที่ไฮเปอร์มาเก็ตมีการขยายสาขาอย่างต่อเนื่องมาจากการที่ผู้บริโภคเปลี่ยนพฤติกรรมการจับจ่ายสินค้าจากร้านค้าปลีกดั้งเดิมเป็นการจับจ่ายในโมเดิร์นเทรดมากขึ้น
ซึ่งวัดได้จากข้อมูลจำนวนผู้บริโภคที่เข้าใช้บริการใน Tesco Lotus เฉลี่ยมากกว่า 2.3
ล้านคนต่อเดือนในปี 2555 (แหล่งข้อมูล :
หนังสือชี้ชวนกองทุนรวมอสังหาริมทรัพย์และสิทธิการเช่าเทสโก้ โลตัส รีเทล โกรท)
เนื่องจากภายในศูนย์การค้ามีบริการอื่น ๆ เพื่อตอบสนองความต้องการของลูกค้าแบบครบวงจร เช่น
ศูนย์อาหาร ธนาคาร ร้านเสริมสวย โรงเรียนกวดวิชา ตู้เกมส์ และสนามเด็กเล่น เป็นต้น

ภาพรวมสื่อโฆษณาในโมเดิร์นเทรด

สื่อโฆษณาในโมเดิร์นเทรด เป็นสื่อโฆษณาที่เหมาะกับสินค้าอุปโภคบริโภค มีความหลากหลายตั้งแต่
โฆษณาบนรถเข็น บนพื้นบริเวณทางเดิน แผ่นป้าย หรือจอภาพดิจิตอลตามจุดจำหน่ายสินค้าต่าง ๆ
เป็นต้น
สื่อโฆษณาในโมเดิร์นเทรดเติบโตไปกับธุรกิจค้าปลีกในโมเดิร์นเทรดจากการขยายสาขาทั่วประเทศไม่ว่าจะเป็น
Tesco Lotus หรือ Big C
ที่เปิดสาขาใหม่เพื่อขยายฐานลูกค้าและตอบสนองความต้องการของผู้บริโภคยุคใหม่ที่นิยมจับจ่ายสินค้าและใช้บริการในไฮเปอร์มาร์เก็ต

สื่อโฆษณาในโมเดิร์นเทรดในประเทศไทยมีแนวโน้มเติบโตเป็นไปในทิศทางเดียวกันกับการเติบโตของยอดขาย
จำนวนสาขา และจำนวนลูกค้าที่ใช้บริการโมเดิร์นเทรด
และจากความนิยมในธุรกิจโมเดิร์นเทรดของผู้บริโภคปัจจุบันทำให้สื่อโฆษณาในโมเดิร์นเทรดกลายเป็นสื่อที่ช่วยส่งเสริมการตลาดของผลิตภัณฑ์ต่าง
ๆ ที่เจ้าของสินค้าและบริการต้องการตามไปด้วย โดยเป็นสื่อโฆษณาเสริม ณ จุดขาย
ลักษณะเป็นการโฆษณาในโมเดิร์นเทรดที่ทำภายนอก/ในห้างโดยการจัดตกแต่งตั้งแต่บริเวณทางเข้าห้างเรื่อยไปตามทางเดินจนกระทั่งเข้าไปถึงภายในห้าง
ณ จุดขาย เพื่อให้เกิดความสวยสะดุดตา กระตุ้นให้เกิดความสนใจและแวะชมสินค้า
วัตถุประสงค์หลักของการโฆษณา คือ
เพื่อเตือนความทรงจำของลูกค้าให้ระลึกถึงตรายี่ห้อที่เคยได้เห็นผ่านสื่อโฆษณาหลัก
เพื่อกระตุ้นความสนใจของลูกค้าที่กำลังผ่านไปมาให้แวะชมสินค้าจนเกิดความต้องการสินค้า
และสุดท้ายเกิดการตัดสินใจซื้อสินค้า ณ จุดขาย ตัวอย่างเช่น
สื่อโฆษณาภาพนิ่งบริเวณเสาในอาคารจอดรถของห้าง น้ำเสียงโฆษณา Spot วิทยุภายในห้าง หรือ
สื่องานพิมพ์สวย ๆ สะดุดตา เป็นต้น

สื่อโฆษณาในโมเดิร์นเทรดเริ่มได้รับความนิยมมากขึ้นในระยะ 6 - 7 ปีที่ผ่านมา (ตั้งแต่ปี 2548 –
2555) โดยมีมูลค่างบโฆษณาผ่านสื่อในโมเดิร์นเทรดเพิ่มขึ้นจาก 114 ล้านบาท ในปี 2548 เป็น
2,732
ล้านบาท ในปี 2555 หรือคิดเป็นอัตราการเติบโตเฉลี่ยรายปี (CAGR) เท่ากับร้อยละ 45.1
การเพิ่มขึ้นของค่าใช้จ่ายโฆษณาในโมเดิร์นเทรดเป็นผลมาจากการที่สื่อโฆษณาในโมเดิร์นเทรดสามารถเข้าถึงกลุ่มผู้บริโภคเป้าหมายได้ดีกว่าสื่ออื่น
โดยสามารถกระตุ้นความต้องการของผู้บริโภค ณ จุดขาย
หรือการตัดสินใจซื้อสินค้าฉับพลันโดยไม่ได้วางแผนล่วงหน้า (Impulse Buying)
ได้อย่างมีประสิทธิภาพกว่า และราคาค่าลงโฆษณาต่ำกว่าสื่อโฆษณาประเภทโทรทัศน์ วิทยุ
หนังสือพิมพ์ หรือนิตยสาร
รวมถึงเทคโนโลยีในการนำเสนอได้รับการพัฒนาให้มีความแปลกใหม่และน่าสนใจอยู่ตลอดเวลา
อีกทั้งสภาพสังคมในปัจจุบันเป็นผู้บริโภคฐานกว้าง (Mass Market)
ซึ่งต้องใช้เวลาอยู่นอกบ้านมากขึ้น
ทำให้สื่อโฆษณาในโมเดิร์นเทรดมีโอกาสถูกพบเห็นได้บ่อยขึ้นและสามารถส่งสารเข้าถึงผู้บริโภคได้มากขึ้น[]

อีกสาเหตุหนึ่งที่ทำให้สื่อโฆษณาในโมเดิร์นเทรดได้รับความนิยม
เนื่องจากการปรับเปลี่ยนพฤติกรรมของผู้บริโภค จากผลการสำรวจวิจัยของ บริษัท คินเนติค
เวิล์ดไวด์ (ประเทศไทย) จำกัด พบว่าปัจจุบัน “Hypermarket
เป็นที่ที่จะไปนอกเหนือจากที่ทำงานหรือโรงเรียน สูงถึง 69% (Likely to visit
hypermarkets as favorite leisure destination)
ผู้บริโภคส่วนใหญ่ใช้เวลาอยู่นอกบ้านในวันทำงานเฉลี่ยวันละ 9.7 ชั่วโมง
และอยู่นอกบ้านในวันหยุดเฉลี่ย 7.4 ชั่วโมง” แสดงให้เห็นว่า
โมเดิร์นเทรดไม่ได้เป็นเพียงสถานที่ที่ไปเพื่อซื้อสินค้าเพียงอย่างเดียว แต่ยังเป็นแหล่งพักผ่อน นัดพบ
และใช้เวลาว่างของผู้บริโภค อาทิ ศูนย์อาหาร ธนาคาร โรงเรียนกวดวิชา โรงภาพยนตร์ ตู้เกมส์
ร้านเสริมสวย และสนามเด็กเล่น ฯลฯ นอกจากนี้ ผลการวิจัยจากบริษัท ต้นโพธิ์ โนว์เลจ จำกัด
ยังพบว่า “สื่อ ณ
จุดขายมีบทบาทสำคัญในการโน้มน้าวและสร้างการตัดสินใจในการซื้ออย่างเฉียบพลันทันที
โดยในประเทศไทยมีพฤติกรรมการซื้อโดยไม่ได้มีการวางแผนล่วงหน้าสูงถึง 68%”
แสดงให้เห็นว่ามีโอกาสสูงที่สินค้าจะถูกซื้อกระตุ้นให้ตัวสื่อโฆษณา ณ จุดขายที่มีประสิทธิผลสูง
ด้วยเหตุนี้
ธุรกิจสื่อโฆษณาในโมเดิร์นเทรดในมุมมองผู้ใช้งบโฆษณาจึงเป็นสื่อโฆษณาที่มีประสิทธิภาพสูงและคุ้มค่า
ทั้งนี้อัตราการขยายตัวของจำนวนสาขาโมเดิร์นเทรดของผู้ประกอบการทั้ง Tesco Lotus และ
Big C ซึ่งเพิ่มจำนวนมากขึ้นทั้งรูปแบบ/ขนาดต่าง ๆ และแทรกตัวเข้าสู่จังหวัดต่าง ๆ มากขึ้น
จะเป็นปัจจัยสำคัญที่ทำให้ตลาดสื่อโฆษณาในโมเดิร์นเทรดเติบโตไปในทิศทางเดียวกัน

4.2.3 ภาวะการแข่งขัน

ปัจจุบันงบโฆษณาสินค้ามักจะถูกจัดสรรการใช้กระจายกับทุกสื่อโฆษณาหลากหลายประเภทเพราะสื่อโฆษณาแต่ละประเภทมีจุดเด่นและประสิทธิภาพในการส่งสารเข้าถึงผู้บริโภคที่แตกต่างกัน
แต่ก็เกื้อกูลซึ่งกันและกัน เอเจนซี่และเจ้าของสินค้าและบริการจึงมีการเลือกใช้สื่อโฆษณาหลาย ๆ
สื่อผสมผสานกันตามความเหมาะสมกับกลุ่มเป้าหมายและงบประมาณ
เพื่อให้เกิดความต่อเนื่องในการสร้างการรับรู้ในตรายี่ห้อและสรรพคุณสินค้า
และขยายฐานผู้รับชมหรือลูกค้าให้กว้างขวางขึ้นพร้อมทั้งการตอกย้ำสร้างความภักดีในสินค้า (Brand
Loyalty) ด้วยความถี่อย่างสม่ำเสมอ ด้วยเหตุนี้ การแข่งขันในอุตสาหกรรมสื่อโฆษณา
ทุกวันนี้ จึงไม่ได้เป็นเพียงการแข่งขันชิงส่วนแบ่งตลาดในรูปแบบเดิม ๆ
ที่แย่งชิงส่วนแบ่งทางการตลาดจากสื่อโฆษณาประเภทเดียวกัน
แต่เป็นการแข่งขันที่ต้องแข่งกับสื่อโฆษณาทุกประเภท
โดยบริษัทเจ้าของสื่อโฆษณาที่มีเครือข่ายสื่อโฆษณาหลายรูปแบบและครอบคลุมทุกกลุ่มเป้าหมายเป็นบริษัทที่มีความได้เปรียบในการแข่งขันสูง
เนื่องจากสามารถตอบสนองความต้องการของผู้ซื้อสื่อโฆษณาได้ดีกว่า
ส่งผลให้สามารถครองส่วนแบ่งตลาดได้มาก นอกจากนี้
ผู้บริโภคยุคปัจจุบันมีพฤติกรรมทำอะไรหลายอย่างไปพร้อม ๆ กันในช่วงเวลาเดียวกัน
การใช้สื่อเพียงชนิดเดียว (Stand-Alone) แบบยุคเดิม ๆ
จึงไม่ตอบสนองพฤติกรรมของผู้บริโภคที่เปลี่ยนไปเมื่อเทียบกับสื่อแบบเครือข่ายผสมผสาน
สื่อในปัจจุบันจึงมีการผสมผสานการใช้สื่อทั้งแบบดั้งเดิมและแบบดิจิตอลอย่างมากขึ้น
กระแสของการสร้างสรรค์สื่อโฆษณาแบบผสมผสานจึงได้รับการตอบรับที่ดีและเติบโตอย่างต่อเนื่อง
โดยมีลูกเล่นใหม่ ๆ
ผสมสื่อแบบดั้งเดิมไปกับสื่อดิจิตอลเพื่อให้ได้รับประสบการณ์ความแปลกใหม่ที่ทำให้การเข้าถึงเนื้อหาต่าง
ๆ มีความสนุกและน่าสนใจ ทั้งนี้ ในขณะที่สื่อแบบผสมผสานได้รับความนิยมมากขึ้น
สื่อโทรทัศน์รวมทั้งสื่อหนังสือพิมพ์ได้เพิ่มอัตราค่าโฆษณา
จึงเป็นแรงผลักดันอีกปัจจัยหนึ่งที่ทำให้เจ้าของสินค้าและบริการจำนวนหนึ่งหันมาลงโฆษณาในสื่ออื่น ๆ
ที่มีราคาถูกกว่าและวัดผลได้ชัดเจนกว่าแทน

นอกจากนี้
บริษัทเจ้าของสื่อโฆษณายังต้องพัฒนาและปรับเปลี่ยนรูปแบบให้ทันสมัยอยู่เสมอเพื่อก้าวให้ทันกับผู้บริโภค
และก้าวล้ำในด้านนวัตกรรมใหม่ ๆ
ที่สามารถตอบโจทย์ความต้องการของผู้บริโภคในยุคที่ความเปลี่ยนแปลงเกิดขึ้นตลอดเวลา
และความใหม่มีอายุสั้นลง คำว่า “นวัตกรรม (Innovation)”
จึงกลายเป็นสิ่งที่ถูกพูดถึงในโลกการสื่อสารทางการตลาดมากขึ้น
อีกครั้ง
ด้วยบทบาทการเป็นตัวแปรหลักในการออกแบบเทคโนโลยีการสื่อสารให้เป็นที่น่าพูดถึงและก่อให้เกิดประสบการณ์ใหม่แบบที่ไม่เคยเกิดขึ้นมาก่อน

เครือข่ายสื่อโฆษณาของบริษัทได้เปรียบคู่แข่งจากการเป็นเครือข่ายสื่อโฆษณาที่เกาะติดวิถีชีวิตประจำวันของผู้บริโภคอย่างทันสมัย
และแทรกตัวไปกับการดำเนินชีวิตนอกบ้านของผู้บริโภคไม่ว่าจะเป็นในระบบรถไฟฟ้าบีทีเอส
ในโมเดิร์น
เทรด หรือในอาคารสำนักงาน ซึ่งจากผลสำรวจของบริษัทพบว่า
เหตุผลที่เจ้าของสินค้าและเอเจนซี่เลือกใช้สื่อโฆษณาของบริษัทเนื่องจากต้องการเสริมภาพพจน์ที่มีความทันสมัย
ยกระดับภาพลักษณ์สินค้า ตอกย้ำความถี่ในการรับชมเพื่อสร้างความภักดีใน
ตัวสินค้า สร้างความโด่ดเด่นให้สินค้า
และเห็นว่าสื่อของบริษัทมีศักยภาพเข้าถึงผู้บริโภคกลุ่มเป้าหมายได้ดี
อีกทั้งยังกระตุ้นความต้องการของผู้บริโภค ณ จุดขายได้อย่างมีประสิทธิภาพ
และบรรยายสรรพคุณผลิตภัณฑ์/บริการได้ต่อเนื่องสม่ำเสมอ

ปัจจุบันบริษัทเป็นผู้ให้บริการสื่อโฆษณารายใหญ่ที่ครองส่วนแบ่งการตลาดมากที่สุดในธุรกิจสื่อโฆษณาในระบบขนส่งมวลชนและสื่อโฆษณาในโมเดิร์นเทรด
โดยมีส่วนแบ่งการตลาด ณ ปี 2555 เท่ากับร้อยละ 55 และ 91 ตามลำดับ
(คำนวณโดยไม่หักส่วนลดมาตรฐานเฉลี่ยของสื่อแต่ละประเภท)

(1) ตัวอย่างบริษัทที่ดำเนินธุรกิจสื่อโฆษณาในระบบรถไฟฟ้า

+-------------------+-------------+------------------------------------+
| ระบบรถไฟฟ้า        | ชื่อบริษัท      | ประเภทสื่อโฆษณา                      |
+-------------------+-------------+------------------------------------+
| บีทีเอส             | กลุ่มบริษัท     | สื่อโฆษณาภาพนิ่ง และสื่อมัลติมีเดีย          |
|                   |             |                                    |
|                   |             | บนสถานีรถไฟฟ้า และขบวนรถไฟฟ้า         |
+-------------------+-------------+------------------------------------+
|                   | MACO        | สื่อโฆษณาภาพนิ่งบริเวณตอม่อรถไฟฟ้า        |
|                   |             |                                    |
|                   |             | (บริเวณเกาะกลางถนน)                 |
+-------------------+-------------+------------------------------------+
| เอ็มอาร์ที           | BMN         | สื่อโฆษณาภาพนิ่ง และสื่อมัลติมีเดีย          |
|                   |             |                                    |
|                   |             | บนสถานีรถไฟฟ้า และขบวนรถไฟฟ้า         |
+-------------------+-------------+------------------------------------+
| แอร์พอร์ต เรล ลิงค์   | กลุ่มบริษัท     | สื่อโฆษณาภาพนิ่ง บนสถานีรถไฟฟ้า          |
|                   |             | และขบวนรถไฟฟ้า                      |
+-------------------+-------------+------------------------------------+

แหล่งข้อมูล: MACO = บริษัท มาสเตอร์แอด จำกัด (มหาชน)

BMN = บริษัท แบงคอกเมโทรเน็ทเวิร์คส์ จำกัด

(2) ตัวอย่างบริษัทที่ดำเนินธุรกิจสื่อโฆษณาในโมเดิร์นเทรด

+------------------+-----------+----------+---------------------------+
| ประเภท           | โ         | ชื่อบริษัท   | ประเภทสื่อโฆษณา             |
|                  | มเดิร์นเทรด |          |                           |
+------------------+-----------+----------+---------------------------+
| ไฮเปอร์มาร์เก็ต     | Tesco     | กลุ่มบริษัท  | สื่อโฆษณาภาพนิ่ง สื่อวิทยุ ณ      |
|                  | Lotus     |          | จุดขาย                     |
|                  |           |          |                           |
|                  |           |          | และสื่อมัลติมีเดีย ภายใน/นอกห้าง |
+------------------+-----------+----------+---------------------------+
|                  | Big C     | กลุ่มบริษัท  | สื่อโฆษณาภาพนิ่ง สื่อวิทยุ ณ      |
|                  |           |          | จุดขาย                     |
|                  |           |          |                           |
|                  |           |          | และสื่อมัลติมีเดีย ภายใน/นอกห้าง |
+------------------+-----------+----------+---------------------------+
| ซุปเปอร์มาร์เก็ต     | TOPs      | R.S.-    | สื่อวิทยุ ณ จุดขายภายในห้าง     |
|                  |           | In-Store |                           |
+------------------+-----------+----------+---------------------------+
| ห้างสรรพสินค้า      | Central   | SFG      | สื่อมัลติมีเดียภายในห้าง         |
+------------------+-----------+----------+---------------------------+
|                  | The Mall  | AIM      | สื่อโฆษณาภาพนิ่ง              |
|                  |           |          |                           |
|                  |           |          | และสื่อมัลติมีเดียภายในห้าง      |
+------------------+-----------+----------+---------------------------+
| ร้านสะดวกซื้อ       | 7-eleven  | ทีวีซ ออดิซิ | สื่อโฆษณาภาพนิ่ง              |
|                  |           |          |                           |
|                  |           |          | และสื่อมัลติมีเดียภายในร้านค้า    |
+------------------+-----------+----------+---------------------------+
|                  | Watsons   | กลุ่มบริษัท  | สื่อมัลติมีเดียภายในร้านค้า       |
+------------------+-----------+----------+---------------------------+

แหล่งข้อมูล: RS In-Store = บริษัท อาร์เอส อินสโตร์ มีเดีย จำกัด

SFG = บริษัท เอส เอฟ จี จำกัด (มหาชน)

AIM = บริษัท แอปโซลูท อิมแพค จำกัด (มหาชน)

ทีวิซ ออดิซิ = บริษัท ทีวีซ ออดิซิ (ประเทศไทย) จำกัด

4.2.4 กลุ่มลูกค้าเป้าหมาย

[]กลุ่มผู้ชมสื่อโฆษณาเป้าหมายในเครือข่ายสื่อโฆษณาของบริษัท มีดังนี้

-   สื่อโฆษณาในอาคารสำนักงาน
    เป็นกลุ่มคนที่มีรายได้ระดับกลางไปจนถึงระดับสูงที่อาศัยในกรุงเทพฯ

-   สื่อโฆษณาในระบบรถไฟฟ้าบีทีเอส เป็นกลุ่มคนที่มีรายได้ระดับกลาง กลุ่มคนทำงาน
    คนรุ่นใหม่ที่อาศัยในกรุงเทพฯ

-   สื่อโฆษณาในโมเดิร์นเทรด (Tesco Lotus Big C และ Watsons)
    จะเป็นกลุ่มคนที่มีฐานรายได้ระดับกลางจนถึงระดับล่าง
    ซึ่งเป็นคนส่วนใหญ่ของประเทศและมีที่อยู่อาศัยกระจายอยู่ทั่วประเทศ

ผลิตภัณฑ์สื่อโฆษณาของบริษัทครอบคลุมกลุ่มผู้ชมทุกระดับชั้นทั้งในกรุงเทพฯ และจังหวัดต่าง ๆ
ทั่วประเทศ โดยลูกค้าที่ซื้อสื่อโฆษณากับบริษัท
โดยส่วนใหญ่เป็นการใช้สื่อเพื่อส่งเสริมการตลาดและการขาย สร้างการรับรู้แบรนด์สินค้า (Brand
Awareness) และประชาสัมพันธ์ผลิตภัณฑ์เพื่อสร้างความต้องการในการบริโภค
และการสร้างภาพพจน์ที่ดีให้แก่องค์กร
โดยกลุ่มลูกค้าส่วนใหญ่จะเป็นบริษัทหรือองค์กรขนาดใหญ่ที่มีศักยภาพในการเติบโตอย่างต่อเนื่อง

(1) ลักษณะลูกค้า

ลูกค้าของบริษัทสามารถจำแนกได้ 2 ประเภทหลัก ดังนี้

(1.1) ลูกค้าประเภทเอเจนซี่
เนื่องจากเจ้าของสินค้าและบริการที่ซื้อสื่อโฆษณาส่วนใหญ่มักใช้บริการผ่านเอเจนซี่
ซึ่งให้บริการครบวงจรตั้งแต่การออกแบบและผลิตชิ้นงานโฆษณา รวมทั้งจัดหาสื่อประเภทต่าง ๆ
หลายประเภท เพื่อออกแคมเปญโฆษณาได้พร้อมกันหลาย ๆ สื่อ ดังนั้น
กลุ่มลูกค้าประเภทเอเจนซี่จึงเป็นกลุ่มที่ถือครองงบโฆษณาเป็นจำนวนมากจากสินค้าและบริการหลากหลายชนิด
จึงมีขีดความสามารถในการลงโฆษณากับสื่อต่าง ๆ ได้อย่างต่อเนื่อง และมีงบโฆษณาจำนวนมาก

(1.2) ลูกค้าที่เป็นเจ้าของสินค้าและบริการ คือ บริษัทเอกชน หรือองค์กรของรัฐบาล
และรัฐวิสาหกิจทั่วไป ซึ่งเป็นเจ้าของสินค้าและบริการโดยตรง
และต้องการติดต่อซื้อสื่อโฆษณากับบริษัทโดยตรงโดยไม่ผ่านเอเจนซี่

ธุรกิจสื่อโฆษณาบริษัทมีสัดส่วนลูกค้าที่เป็นเอเจนซี่
และลูกค้าที่เป็นเจ้าของสินค้าและบริการอยู่ที่ประมาณร้อยละ 65.6 และร้อยละ 34.4 ตามลำดับ
(ข้อมูล ณ วันที่ 31 มีนาคม 2556)
โดยบริษัทเล็งเห็นว่าการขายผ่านลูกค้าประเภทเอเจนซี่นั้นมีประสิทธิผลกว่า
เนื่องจากเอเจนซี่มีลูกค้าที่เป็นเจ้าของสินค้าและบริการจำนวนหลายราย
จึงมีความคล่องตัวในการสลับสับเปลี่ยนแผนการใช้งบโฆษณาหรือปรับเปลี่ยนงวดเวลาใช้สื่อโฆษณาของบริษัท
ทำให้บริษัทไม่ได้รับผลกระทบเมื่อเจ้าของสินค้าและบริการบางรายมีการเปลี่ยนแปลงแผนการลงโฆษณา

สัดส่วนลูกค้ารายใหญ่ 10 รายแรกต่อรายได้รวม ในช่วงปี 2554 – 2556 สามารถสรุปได้ดังนี้

  --------------------------------------- ---------------- ---------- ----------
                                          งวดปีบัญชีสิ้นสุดวันที่              
                                          31 มีนาคม                    

                                          ปี 2554           ปี 2555     ปี 2556

  สัดส่วนรายได้ลูกค้า 10 รายแรกต่อรายได้รวม      67.68            63.48      65.14
  (ร้อยละ)                                                             
  --------------------------------------- ---------------- ---------- ----------

ทั้งนี้ ตลอดระยะเวลา 3 ปีที่ผ่านมา
กลุ่มบริษัทไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30 ของรายได้รวมในปีนั้น
ๆ

4.2.5 ปัจจัยแห่งความสำเร็จของธุรกิจ

ธุรกิจสื่อโฆษณาในระบบขนส่งมวลชน สื่อโฆษณาในโมเดิร์นเทรด และสื่อโฆษณาในอาคารสำนักงาน
นับเป็นสื่อทางเลือกแนวใหม่ที่สอดคล้องกับรูปแบบการดำเนินชีวิตของผู้บริโภคในยุคปัจจุบันที่ใช้เวลาอยู่นอกบ้านมากขึ้นได้เป็นอย่างดี
โดยปัจจัยแห่งความสำเร็จของธุรกิจ (Key Success Factors) มีดังนี้

(1) การเลือกพื้นที่ติดตั้งสื่อโฆษณาที่มีศักยภาพสูงในการเข้าถึงกลุ่มเป้าหมาย (Location)

สื่อโฆษณาไม่ว่าจะเป็นโทรทัศน์ วิทยุ หนังสือพิมพ์ หรืออินเตอร์เน็ต
จัดเป็นสื่อโฆษณาที่ผู้บริโภคสามารถเลือกบริโภคได้เมื่ออยู่ที่บ้าน
ต่างกับสื่อแนวใหม่ที่จำเป็นต้องมีการจัดวางให้ผู้บริโภคสามารถพบเห็นได้ชัดเจนและจดจำได้
อีกทั้งยังต้องครอบคลุมกลุ่มเป้าหมายในจำนวนที่คุ้มค่าต่อการใช้งบโฆษณา ดังนั้น
การเลือกพื้นที่ติดตั้งสื่อโฆษณาจัดเป็นปัจจัยแห่งความสำเร็จที่สำคัญที่สุดของธุรกิจ

ตลอดระยะเวลาการดำเนินกิจการตั้งแต่ปี 2542
บริษัทประสบความสำเร็จในการพัฒนาธุรกิจสื่อโฆษณาแนวใหม่
จนสามารถสร้างเครือข่ายพื้นที่สื่อโฆษณาที่เหมาะกับวิถีชีวิตคนยุคใหม่และมีพื้นที่ติดตั้งสื่อครอบคลุมฐานผู้ชมหรือผู้บริโภคกลุ่มเป้าหมายทั่วประเทศ
โดยกลุ่มบริษัทสามารถครอบครองและขยายพื้นที่ติดตั้งสื่อในจุดสำคัญทางธุรกิจในเมืองหลวงและพื้นที่ที่มีชุมชนหนาแน่นตามหัวเมืองใหญ่ทั่วประเทศ
ซึ่งล้วนเป็นพื้นที่ที่คุ้มค่าเป็นอย่างสูงต่อการลงทุนงบโฆษณา
จากเครือข่ายพื้นที่สื่อโฆษณาที่บริษัทได้รับสิทธิในการบริหารจัดการ ซึ่งได้แก่
สื่อโฆษณาในระบบรถไฟฟ้าบีทีเอสและสื่อโฆษณาในอาคารสำนักงานที่อยู่ในพื้นที่ใจกลางกรุงเทพฯ
และสื่อโฆษณาในโมเดิร์นเทรดไม่ว่าจะเป็น Tesco Lotus Big C และ Watsons
ที่กระจายอยู่ทั่วประเทศ
ทำให้สื่อโฆษณาของบริษัทที่ทันสมัยเหมาะกับวิถีชีวิตยุคใหม่สามารถเข้าถึงผู้บริโภคได้อย่างกว้างขวาง
หลากหลายกลุ่มเป้าหมาย และครอบคลุมผู้ชมสื่อโฆษณาทั่วประเทศ

(2) การพัฒนารูปแบบการนำเสนอสื่อโฆษณาให้น่าสนใจ และมีความคิดสร้างสรรค์ (Creative)

ในปัจจุบันที่ชีวิตประจำวันของผู้บริโภคได้สัมผัสกับสื่อหลากหลายรูปแบบมากขึ้น
การสื่อสารกับผู้บริโภคโดยใช้สื่อภาพนิ่งแต่เพียงอย่างเดียวอาจไม่เพียงพอที่จะดึงดูดความสนใจของผู้บริโภคได้
ทั้งนี้ จากการที่ในปัจจุบันเทคโนโลยีดิจิตอลได้รับการพัฒนาในระดับสูง
การนำสื่อดิจิตอลมาพัฒนาใช้ในการสื่อสารกับผู้บริโภคทำให้สื่อโฆษณามีความโดดเด่นและสะดุดตา
ดึงดูดความสนใจ ทั้งสามารถเติมความคิดสร้างสรรค์ด้วยแนวคิดแปลกใหม่
ให้ผู้บริโภคพึงพอใจและได้เพลิดเพลินไปกับการรับชมข่าวสารการตลาดที่สอดแทรกไปกับการใช้ชีวิตประจำวันของผู้บริโภคโดยไม่รู้สึกว่าถูกบังคับให้รับชม
อีกทั้งยังเป็นการสร้างความคุ้นเคยของผู้บริโภคที่มีต่อแบรนด์สินค้าได้อย่างสบายใจทุกฝ่ายทั้งเจ้าของสินค้าและบริการ
และกลุ่มเป้าหมาย
ทั้งนี้ความพึงพอใจในการรับชมสื่อเป็นสิ่งสำคัญเนื่องจากในยุคปัจจุบันผู้บริโภคมีโอกาสเลือกที่จะรับหรือไม่รับข้อมูลข่าวสารได้อย่างอิสระมากขึ้น

พื้นที่สื่อโฆษณาในระบบรถไฟฟ้าบีทีเอสและในโมเดิร์นเทรดจัดเป็นเครือข่ายพื้นที่สื่อโฆษณาที่มีเอกลักษณ์
ซึ่งที่ผ่านมาบริษัทได้มีการใช้เทคโนโลยีใหม่ ๆ
ทั้งของสื่อภาพนิ่งและสื่อดิจิตอลในการพัฒนารูปแบบการนำเสนอสื่อให้มีความโดดเด่น
ทำให้ได้รับการกล่าวขวัญว่าเป็นผู้ก่อให้เกิดนวัตกรรมใหม่ ๆ ในวงการโฆษณาอยู่เสมอ
และเป็นปัจจัยที่ทำให้สื่อของบริษัทสามารถส่งเสริมภาพลักษณ์และตอบสนองความต้องการของเจ้าของสินค้าและบริการได้เป็นอย่างดี
ทั้งนี้บริษัทยังคงมุ่งมั่นยึดถือคุณภาพ และไม่เคยหยุดนิ่งที่จะพัฒนาและคิดค้นรูปแบบสื่อโฆษณาใหม่ ๆ
ให้สอดคล้องไปกับพฤติกรรมและไลฟ์สไตล์ของผู้บริโภคที่เปลี่ยนแปลงไปอย่างรวดเร็ว

4.2.6 กลยุทธ์การแข่งขัน

เป้าหมายของบริษัท คือ
การคงความเป็นผู้นำในธุรกิจเครือข่ายสื่อโฆษณาที่ครอบคลุมรูปแบบการดำเนินชีวิตสมัยใหม่ในประเทศไทยและภาคพื้นเอเชีย
โดยเน้นการเชื่อมต่อผู้บริโภคกับเจ้าของสินค้าและบริการให้ใกล้ชิดกันมากขึ้น
ในการที่จะบรรลุเป้าหมายนี้ บริษัทจึงมุ่งมั่นดำเนินการตามกลยุทธ์ดังต่อไปนี้

(1) ผนึกความแข็งแกร่งในความเป็นผู้นำสื่อโฆษณา Lifestyle Media
ด้วยการขยายเครือข่ายพื้นที่โฆษณาอย่างต่อเนื่อง

เครือข่ายพื้นที่ติดตั้งสื่อโฆษณาของบริษัทเป็นหัวใจสำคัญในการที่ลูกค้าจะเลือกใช้บริการ
บริษัทจึงให้ความสำคัญในการสรรหาพื้นที่ติดตั้งสื่อโฆษณาเป็นอย่างยิ่ง
และจากการที่บริษัทสามารถครอบครองพื้นที่เครือข่ายสื่อโฆษณาที่สำคัญในกรุงเทพฯ คือ
สื่อโฆษณาในระบบรถไฟฟ้าบีทีเอส และสื่อโฆษณาในอาคารสำนักงาน
อีกทั้งเครือข่ายสื่อโฆษณาที่ครอบคลุมพื้นที่ทั่วประเทศ คือ สื่อโฆษณาในโมเดิร์นเทรด
แสดงให้เห็นถึงการมีวิสัยทัศน์ในการเลือกทำเลในการติดตั้งสื่อโฆษณาให้ผ่านสายตาผู้บริโภคจำนวนมาก
ทั้งนี้ บริษัทไม่ได้หยุดนิ่ง
แต่ยังคงมุ่งมั่นสรรหาพื้นที่โฆษณาที่เหมาะสมกับไลฟ์สไตล์ที่เปลี่ยนไปของผู้บริโภค
โดยบริษัทมีการทำวิจัยอย่างละเอียดและต่อเนื่อง
เพื่อให้ทราบถึงข้อมูลปริมาณความหนาแน่นของชุมชนในแต่ละพื้นที่ พฤติกรรมการรับชมสื่อของผู้บริโภค
ตลอดจนเทคโนโลยีที่เปลี่ยนแปลง
เพื่อให้ฐานเครือข่ายของบริษัทแข็งแกร่งและสามารถรองรับการขยายตัวที่ต่อเนื่องในอนาคต

(2) บริหารจัดการสื่อโดยมุ่งเน้นการตอบสนองความต้องการที่แตกต่างกันของลูกค้าแต่ละราย
เพื่อให้เกิดประสิทธิภาพและความพึงพอใจสูงสุด

(2.1) การนำเสนอผลิตภัณฑ์สื่อโฆษณาแบบแพ็คเกจเดี่ยว (Package)

เป็นการนำเสนอสื่อโฆษณาของบริษัทในรูปแบบ/จำนวนที่บริษัทกำหนดไว้ เช่น
การซื้อแพ็คเกจสื่อโฆษณาในระบบรถไฟฟ้าบีทีเอส
บริษัทได้คัดสรรสถานีที่มีจำนวนผู้โดยสารเข้า/ออกหนาแน่น จำนวน 20 สถานี นำมาจัดเป็นแพ็คเกจ
หรือการซื้อแพ็คเกจสื่อโฆษณาในอาคารสำนักงาน 51 อาคาร
ผู้ซื้อสื่อโฆษณาต้องลงสื่อในอาคารสำนักงานทุกแห่งตามแพ็คเกจเดี่ยวที่นำเสนอ
จากกลยุทธ์ดังกล่าวทำให้บริษัทสามารถบริหารจัดการเครือข่ายพื้นที่สื่อโฆษณาได้อย่างมีประสิทธิภาพ

(2.2) การนำเสนอผลิตภัณฑ์สื่อโฆษณาแบบเป็นแพ็คเกจรวม (Bundle)

จากเครือข่ายสื่อโฆษณาของบริษัทที่มีปรากฏในทุกช่วงเวลาการใช้ชีวิตประจำวันของผู้บริโภคตั้งแต่เช้าจรดเย็น
ตัวอย่างเช่น ผู้บริโภคที่อยู่ในกรุงเทพฯ
และปริมณฑลเมื่อออกจากบ้านไปทำงานก็จะมีโอกาสรับชมสื่อโฆษณาในระบบขนส่งมวลชนในระบบรถไฟฟ้าบีทีเอส
รวมถึงมีโอกาสพบเห็นสื่อโฆษณาของบริษัทในลิฟท์โดยสารในอาคารสำนักงาน
จนกระทั่งเวลาพักกลางวันหรือก่อนกลับบ้านก็จะมีโอกาสที่จะไปรับชมสื่อโฆษณาของบริษัทในโมเดิร์นเทรด
เช่น Tesco Lotus Big C และ Watsons
จากเครือข่ายดังกล่าวทำให้ผลิตภัณฑ์สื่อโฆษณาของบริษัทสามารถตอบสนองความต้องการของเจ้าของสินค้าและบริการที่ต้องการทำการตลาดเพื่อส่งเสริมการขาย
สร้างการรับรู้แบรนด์สินค้า (Brand Awareness) กระตุ้นความจำ (Top of Mind
Reminding) และสร้างความต้องการในการบริโภค ณ จุดขาย
รวมถึงการสร้างภาพพจน์ที่ดีให้แก่องค์กร หรือสินค้า/บริการของผู้ลงโฆษณา

บริษัทมีนโยบายมุ่งเน้นการให้บริการด้านการตลาดและโฆษณาเพื่อตอบสนองความต้องการของลูกค้า
โดยนำเสนอแพ็คเกจรวม (Bundle) ที่ทำให้ลูกค้าพึงพอใจสูงสุด
เป็นการจัดชุดสื่อโฆษณาจากเครือข่ายที่บริษัทมีทั้งหมดมาผสมผสานกัน เช่น
การเสนอแพคเกจรวมสื่อโฆษณาในสถานีรถไฟฟ้าบีทีเอส สื่อภายใน/นอกรถไฟฟ้าบีทีเอส
สื่อภายในลิฟท์โดยสารในอาคารสำนักงาน และ/หรือ สื่อโฆษณาในโมเดิร์นเทรด (Tesco Lotus
Big C และ/หรือ Watsons) ไว้ด้วยกัน
โดยผู้ซื้อสื่อโฆษณาสามารถเลือกได้ตามความเหมาะสมของแผนการประชาสัมพันธ์และงบประมาณของตน
การนำเสนอแบบเป็นชุดรวมจัดได้ว่าเป็นกลยุทธ์การเพิ่มช่องทางในการเข้าถึงผู้ชมสื่อโฆษณาอย่างมีประสิทธิภาพในราคาที่คุ้มค่า
และตอบสนองความต้องการใช้สื่อโฆษณาที่หลากหลายได้ดียิ่งขึ้น

(3) การบริหารงานลูกค้าสัมพันธ์ (Effective CRM System)
เพื่อรักษาฐานลูกค้าเดิมและขยายฐานไปสู่ลูกค้ากลุ่มใหม่

บริษัทให้ความสำคัญกับลูกค้า
โดยมุ่งเน้นการให้บริการด้วยความเอาใจใส่และรับผิดชอบต่อความต้องการของลูกค้า
ซึ่งหมายถึงความคาดหวังต่อคุณภาพการติดตั้งชิ้นงานโฆษณา
และความตรงต่อเวลาในการส่งมอบการบริการเพื่อให้สอดคล้องกับแผนการตลาดและกิจกรรมส่งเสริมการขายที่ลูกค้ากำหนด
จนทำให้ลูกค้าไว้วางใจ
ลูกค้าส่วนใหญ่เป็นบริษัทที่ติดต่อกันมายาวนานเป็นเสมือนพันธมิตรทางการตลาดที่ต้องทำงานร่วมกันอย่างใกล้ชิด
ร่วมกันศึกษา วิเคราะห์แนวโน้มกระแสนิยม เทรนด์แฟชั่นต่าง ๆ จากทั่วโลก
นำมาผสมผสานกับความคิดสร้างสรรค์
เพื่อให้ผลงานโฆษณาออกมาตรงใจทั้งเอเจนซี่และเจ้าของสินค้ามากที่สุด
นอกจากการให้บริการที่มีคุณภาพ รวดเร็ว และตรงตามสัญญาจนได้รับความไว้วางใจจากลูกค้าแล้ว
บริษัทยังมีระบบตรวจสอบคุณภาพและการซ่อมบำรุงรักษาสื่อโฆษณาเพื่อให้ลูกค้ามั่นใจและพึงพอใจสูงสุด
บริษัทมีการศึกษาและติดตามความเปลี่ยนแปลงของลูกค้าและคู่แข่งอย่างใกล้ชิด
และนำมาวิเคราะห์เพื่อหาจุดอ่อน จุดแข็ง
พร้อมแสวงหาโอกาสในการพัฒนาปรับปรุงการบริหารลูกค้าสัมพันธ์ผ่านกระบวนการต่าง ๆ
ที่สอดรับกับความต้องการของลูกค้า
เพื่อให้การบริการมีประสิทธิภาพและมีการพัฒนาอย่างต่อเนื่องเพื่อที่จะให้ลูกค้าได้บริการที่เกินความคาดหวังและเกิดความประทับใจ
เพื่อเป็นการรักษาฐานลูกค้าเดิมและการได้มาซึ่งลูกค้าใหม่ในอนาคต

นอกจากนี้ บริษัทยังมุ่งเน้นการสร้างความสัมพันธ์ที่ดีกับลูกค้า
เพื่อให้เข้าใจความต้องการของลูกค้าได้อย่างถูกต้อง และทุก ๆ ปี
บริษัทจะจัดโปรแกรมศึกษาดูงานสื่อโฆษณาในต่างประเทศเพื่อกระชับความสัมพันธ์
และเป็นการคืนกำไรให้กับลูกค้ารายสำคัญที่ใช้จ่ายงบโฆษณากับบริษัทในสัดส่วนสูง
โดยจัดให้ทั้งลูกค้าที่เป็นเอเจนซี่และที่เป็นเจ้าของสินค้าและบริการโดยตรง

(4) ติดตามความเคลื่อนไหวของนวัตกรรมเทคโนโลยีทั้งทางด้านสื่อโฆษณา ด้านการจัดการ
และด้านอื่น ๆ ที่เกี่ยวข้องเพื่อสร้างสรรค์สื่อที่มีความน่าสนใจ และเพิ่มประสิทธิภาพในการปฏิบัติงาน

การทำงานด้านสื่อโฆษณาจำเป็นที่จะต้องก้าวทันนวัตกรรมเทคโนโลยี และเสาะหาเทรนด์ใหม่ ๆ
มานำเสนอให้ลูกค้าได้เลือกสรร รวมทั้งการสร้างสรรค์รูปแบบสื่อโฆษณาใหม่ ๆ
เพื่อตอบสนองความต้องการด้านการส่งเสริมภาพลักษณ์อันทันสมัยของลูกค้าให้ได้ตลอดเวลา
บริษัทไม่เคยหยุดนิ่งในการแสวงหานวัตกรรมใหม่ ๆ ทั้งในประเทศและต่างประเทศ
เพื่อประยุกต์ใช้เทคโนโลยีสื่อให้ทันกับยุคสมัยและวิถีชีวิตคนไทยที่เปลี่ยนไปตามกระแสตลอดเวลา
นอกจากนี้บริษัทยังทำงานใกล้ชิดกับลูกค้าที่เป็นเอเจนซี่และเจ้าของสินค้าและบริการ
เพื่อนำความคิดเห็นมาวิเคราะห์เทรนด์ของสื่อโฆษณาในอนาคต
และออกแบบสื่อประชาสัมพันธ์และทำการตลาดให้โดดเด่น
เพื่อคงความนิยมในการเลือกใช้สื่อโฆษณากับกลุ่มบริษัทอย่างต่อเนื่อง

การประยุกต์ใช้นวัตกรรมใหม่ของบริษัทตัวอย่างเช่น
ในปีที่ผ่านมาบริษัทมีการเปลี่ยนหลอดไฟที่ใช้ในป้ายโฆษณากล่องไฟจากหลอดฟลูออเรสเซนส์ธรรมดาเป็นหลอด
LED เพื่อประหยัดไฟฟ้าซึ่งเป็นการรักษาสิ่งแวดล้อมทางหนึ่ง
และยังทำให้ป้ายโฆษณาดังกล่าวมีสีสันสดใสและดึงดูดความสนใจมากขึ้นด้วย นอกจากนี้
ในรอบปีบัญชีหน้าบริษัทมีแผนที่จะเปลี่ยนสื่อภาพนิ่งบนชานชาลาสถานีรถไฟฟ้าบีทีเอสบางตำแหน่งเป็นสื่อดิจิตอลเพื่อให้สื่อโฆษณามีความน่าสนใจมากขึ้น
ซึ่งยังเป็นการเพิ่มพื้นที่สื่อโฆษณาเพื่อขายอีกทางหนึ่ง

นอกจากบริษัทจะมุ่งเน้นนวัตกรรมเทคโนโลยีด้านสื่อโฆษณาแล้ว
บริษัทยังให้ความสำคัญกับการพัฒนาระบบปฏิบัติงานเพื่อเพิ่มประสิทธิภาพในการตอบสนองความต้องการของลูกค้าทั้งเอเจนซี่และเจ้าของสินค้าและบริการอีกด้วย

(5) แสวงหาและคัดสรรพันธมิตรทางธุรกิจ
และควบรวมกิจการเพื่อการเติบโตแบบยั่งยืนในระยะยาว

ในระยะแรกของการดำเนินธุรกิจ บริษัทมุ่งสร้างการเจริญเติบโตจากภายใน (Organic Growth)
คือ ขยายธุรกิจที่มีความเชี่ยวชาญเป็นทุนเดิม
ซึ่งเป็นการขยายฐานยอดขายของสินค้าเดิมในตลาดเดิม และการขายสินค้าเดิมในตลาดใหม่
โดยสินค้าและบริการของบริษัทที่เป็นพื้นฐานเดิม คือ สื่อโฆษณาในระบบรถไฟฟ้าบีทีเอส
และในโมเดิร์นเทรด ต่อมาบริษัทเริ่มปรับ
กลยุทธ์การขยายธุรกิจโดยการกระจายการลงทุนไปในสื่อโฆษณาอื่นที่มีความเกี่ยวพันกับเครือข่ายพื้นที่สื่อโฆษณาเดิมที่บริษัทมีอยู่ในปัจจุบันเพื่อที่บริษัทจะได้รับประโยชน์จากความเกื้อหนุนกันของธุรกิจ
(Synergy)
เป็นการใช้จุดแข็งของสื่อโฆษณาของบริษัทช่วยขยายผลให้กับเครือข่ายสื่อโฆษณาใหม่โดยใช้วิธีสร้างพันธมิตรทางธุรกิจ
(Strategic Alliance) ซึ่งการดำเนินการในปีที่ผ่านมาคือ
บริษัทได้เริ่มดำเนินธุรกิจการเป็นตัวแทนขายสื่อโฆษณาแต่เพียงผู้เดียวบนจอ LED ขนาดใหญ่บริเวณ
อนุสาวรีย์ชัยสมรภูมิ แยกพระราม 9 แยกพระราม 4 และแยกประตูน้ำ และสื่อโฆษณาบนจอ
outdoor LED อีก 6 ตำแหน่งในกรุงเทพฯ
นอกจากนี้ยังได้รับสิทธิแต่เพียงผู้เดียวในการจำหน่ายสื่อโฆษณาในระบบรถไฟฟ้าแอร์พอร์ตลิ้งค์
ทั้งนี้ธุรกิจการเป็นตัวแทนขายสื่อโฆษณาดังกล่าวสามารถเสริมความแข็งแกร่งของเครือข่ายเดิมของบริษัทได้อย่างลงตัว

จากตัวอย่างความสำเร็จที่ผ่านมา
บริษัทยังคงมีเป้าหมายและปณิธานที่จะขยายเครือข่ายสื่อโฆษณาโดยการแสวงหาพันธมิตรทางธุรกิจที่เหมาะสม
และคัดสรรกิจการที่มีศักยภาพในการเข้าซื้อหรือเข้าควบรวม
ที่จะทำให้บริษัทเติบโตอย่างยั่งยืนในระยะยาว

4.3 การจัดหาผลิตภัณฑ์หรือบริการ

4.3.1 การจัดหาสถานที่ติดตั้งสื่อโฆษณา

บริษัทจัดหาพื้นที่ติดตั้งสื่อโฆษณาโดยเข้าเจรจากับเจ้าของพื้นที่เพื่อให้ได้มาซึ่งสิทธิในการบริหารจัดการพื้นที่โฆษณา
ทั้งนี้บริษัทมุ่งเน้นการเป็นผู้ได้รับสิทธิแต่เพียงผู้เดียวในการบริหารจัดการพื้นที่โฆษณา
โดยพื้นที่โฆษณาภายใต้การบริหารจัดการในปัจจุบันมีรายละเอียดดังต่อไปนี้

(1) พื้นที่ในระบบรถไฟฟ้าบีทีเอส

บริษัทได้รับสิทธิแต่เพียงผู้เดียวในการบริหารสื่อโฆษณาและพื้นที่เชิงพาณิชย์ในระบบรถไฟฟ้าบีทีเอส
จำนวน 23 สถานี ตามสัญญาให้สิทธิบริหารจัดการด้านการตลาดในระบบรถไฟฟ้าบีทีเอสกับ BTSC
โดยสัญญาดังกล่าว มีอายุถึงเดือนธันวาคม 2572 ซึ่งเป็นเวลาเดียวกับเวลาสิ้นสุดสัมปทานของ
BTSC และหาก BTSC มีสิทธิการต่ออายุสัมปทานการเดินรถไฟฟ้าบีทีเอสกับ กทม.
บริษัทจะมีสิทธิในการต่อสัญญาให้สิทธิบริหารจัดการด้านการตลาดในระบบรถไฟฟ้าบีทีเอสกับ BTSC
ก่อนบุคคลอื่น (First Right to Extend) ด้วยจำนวนปีเท่ากับที่ BTSC ต่อสัญญากับ กทม.

(2) พื้นที่ในโมเดิร์นเทรด

บริษัทได้รับสิทธิแต่เพียงผู้เดียวในพื้นที่ตามที่ระบุในสัญญาให้สิทธิโฆษณาในโมเดิร์นเทรดซึ่งส่วนใหญ่มีระยะเวลาประมาณ
3-5 ปี โดยปัจจุบันสัญญากับโมเดิร์นเทรด จะทยอยสิ้นสุดในปี 2556 ถึง 2559
ขึ้นอยู่กับคู่สัญญาแต่ละราย

โดยส่วนใหญ่ของสัญญาให้สิทธิโฆษณาในโมเดิร์นเทรดจะระบุว่าบริษัทมีสิทธิในการต่อสัญญา (Right
to Extend) ทั้งนี้ ด้วยความสัมพันธ์ที่ดีกับผู้ประกอบการโมเดิร์นเทรด
และผลงานในอดีตซึ่งเป็นเครื่องพิสูจน์ว่าบริษัทสามารถบริหารสื่อโฆษณาในโมเดิร์นเทรดได้อย่างมีประสิทธิภาพ
และสามารถสร้างการเติบโตของรายได้ให้ผู้ประกอบการโมเดิร์นเทรดได้อย่างต่อเนื่องสม่ำเสมอ
ดังนั้น บริษัทจึงเชื่อมั่นว่า บริษัทจะได้รับการต่อสัญญากับโมเดิร์นเทรดภายหลังที่สัญญาเดิมสิ้นสุดลง

ตารางด้านล่างแสดงรายชื่อบริษัทในกลุ่มที่เป็นคู่สัญญาในการรับสิทธิบริหารพื้นที่โฆษณากับโมเดิร์นเทรด
แต่ละราย (ข้อมูล ณ วันที่ 31 มีนาคม 2556)

  --------------- ----------- ------------------- --------------------------
  โมเดิร์นเทรด      คู่สัญญา                           ประเภทสื่อโฆษณา

                  บริษัทในกลุ่ม   เจ้าของพื้นที่           

  Tesco Lotus     VGI Ad      บริษัท เอก-ชัย         สื่อโฆษณาในพื้นที่ Sales Floor,
                              ดีสทริบิวชั่น            Non-Sales Floor และสื่อวิทยุ ณ
                              ซิสเทม จำกัด          จุดขาย

  Big C           VGI         บริษัท บิ๊กซี            สื่อโฆษณาในพื้นที่ Sales Floor,
                              ซูเปอร์เซ็นเตอร์ จำกัด   Non-Sales Floor และสื่อวิทยุ ณ
                              (มหาชน)             จุดขาย

  Big C           888 Media   บริษัท เซ็นคาร์ จำกัด    สื่อโฆษณาในพื้นที่ Non-Sales
  (Carrefour เดิม)                                 Floor

                  VGI         บริษัท เซ็นคาร์ จำกัด    สื่อโฆษณาในพื้นที่ Sales Floor
                                                  และสื่อวิทยุ ณ จุดขาย

  Watsons         888 Media   บริษัท เซ็นทรัล วัตสัน    สื่อจอดิจิตอล
                              จำกัด                
  --------------- ----------- ------------------- --------------------------

(3) พื้นที่ในอาคารสำนักงาน

POV ทำสัญญาติดตั้งและบริหารจอภาพ LCD กับอาคารสำนักงานแต่ละแห่ง
ซึ่งสัญญาส่วนใหญ่มีระยะเวลาประมาณ 3 ปี โดย POV
ได้รับสิทธิแต่เพียงผู้เดียวในระหว่างระยะเวลาตามสัญญา
โดยห้ามบุคคลอื่นทำสื่อโฆษณารูปแบบอื่นใดภายในลิฟท์ พื้นที่รอคอยลิฟท์ หรือห้องโถง (Lobby)
ของอาคารในระยะ 20-30 เมตร จากพื้นที่รอคอยลิฟท์ ทั้งนี้
บริษัทยังคงแสวงหาโอกาสในการขยายพื้นที่โฆษณาที่มีศักยภาพในอาคารสำนักงานต่าง ๆ
อย่างต่อเนื่อง

(4) พื้นที่บนจอ LED ขนาดใหญ่ และจอ Outdoor LED

บริษัทได้มีการทำสัญญากับเจ้าของจอ LED และจอ Outdoor LED บริเวณประตูน้ำ 2 จอ วังบูรพา
พระรามเก้า RCA อนุสาวรีย์ชัยสมรภูมิ สุรวงศ์ นานา และแยกถนนพระรามสี่ตัดกับถนนสาทร
เพื่อเป็นตัวแทนแต่เพียงผู้เดียวในการจัดหาลูกค้าเพื่อใช้สื่อโฆษณาบนจอ LED ดังกล่าว ทั้งนี้
สัญญาส่วนใหญ่มีระยะเวลาประมาณ 3 ปี โดยบริษัทได้รับผลตอบแทนในรูปแบบของการแบ่งรายได้
(Revenue Sharing) จากเจ้าของจอ LED

(5) พื้นที่บนรถโดยสารด่วนพิเศษบีอาร์ที

บริษัทได้รับสิทธิจากบริษัท BTSC ในการบริหารจัดการพื้นที่โฆษณาบนรถโดยสารด่วนพิเศษบีอาร์ที
โดยอัตราค่าตอบแทนการให้สิทธิเป็นไปตามสัญญาให้สิทธิบริหารจัดการด้านการตลาด
โดยระยะเวลาให้สิทธิดังกล่าวมีอายุถึงเดือนพฤษภาคม 2560 ทั้งนี้ ในการดำเนินธุรกิจนี้
บริษัทให้สิทธิแก่ แพลน บี ทั้งนี้พื้นที่โฆษณาบนรถโดยสารด่วนพิเศษบีอาร์ที ประกอบด้วย
พื้นที่โฆษณาด้านนอกตัวรถ ด้านในตัวรถ บริเวณหลังเบาะรถ บริเวณทางขึ้นลง บริเวณใต้ช่องแอร์
บริเวณประตูเข้าออกผู้โดยสาร กระจกในตัวรถ และจอ LCD ในรถ ซึ่งแพลน บี
เป็นผู้รับผิดชอบการลงทุนในอุปกรณ์สื่อโฆษณาทั้งหมด

(6) พื้นที่ในระบบรถโดยสารสำหรับนิสิตจุฬาลงกรณ์มหาวิทยาลัย

บริษัทเช่าสื่อโฆษณาในโครงการเดินรถโดยสารสำหรับนิสิตจุฬาลงกรณ์มหาวิทยาลัย
ซึ่งเส้นทางเดินรถรับส่งนิสิตดังกล่าวมีทั้งภายในจุฬาลงกรณ์มหาวิทยาลัยและครอบคลุมถึงบางส่วนของบริเวณศูนย์การค้าสยามสแควร์
ซึ่งสื่อโฆษณาภายใต้สัญญาเช่าโฆษณาดังกล่าว ได้แก่ สื่อโฆษณา ณ ป้ายรอรถ
สื่อโฆษณาภายในและภายนอกตัวรถ และจอ LCD ในรถโดยสาร
ทั้งนี้สัญญาให้สิทธิจะสิ้นสุดในเดือนกันยายน 2556

(7) พื้นที่ในระบบรถไฟฟ้าแอร์พอร์ตลิ้งค์

บริษัทได้รับสิทธิแต่เพียงผู้เดียวจากบริษัท โคอะ-ฉะ มีเดีย (ประเทศไทย) จำกัด
ในการเป็นตัวแทนจำหน่ายสื่อโฆษณาภาพนิ่งทั้งภายนอกและภายในรถไฟฟ้าแอร์พอร์ตลิ้งค์จำนวน 9
ขบวน รวมเป็นพื้นที่ 1,833 ตร.ม. และพื้นที่โฆษณาบนสถานีรถไฟฟ้าแอร์พอร์ตลิ้งค์จำนวน 8 สถานี
ซึ่งมีพื้นที่โฆษณภาพนิ่งประมาณ 5,000 ตร.ม. และมีจอดิจิตอลจำนวน 38 จอ
ทั้งนี้สัญญาดังกล่าวจะสิ้นสุดในวันที่ 3 ตุลาคม 2564

4.3.2 การผลิตงานโฆษณา

การผลิตงานโฆษณาของสื่อแต่ละประเภทมีลักษณะ ดังนี้

(1) สื่อมัลติมีเดีย

การผลิตงานโฆษณาสำหรับสื่อมัลติมีเดียนั้น
โดยส่วนใหญ่เจ้าของสินค้าและบริการจะเป็นผู้ส่งไฟล์ของงานโฆษณาในรูปแบบดิจิตอลมาให้บริษัท
หากเจ้าของสินค้าและบริการนั้น ๆ ไม่มีงานโฆษณาในรูปแบบดิจิตอล
บริษัทสามารถให้บริการออกแบบงานโฆษณาร่วมกับเจ้าของสินค้าและบริการได้
โดยผลิตงานออกมาในรูปแบบของกราฟฟิก (Graphic) ภาพเคลื่อนไหว ทั้งนี้
หลังจากได้รับงานโฆษณา บริษัทจะดำเนินการจัดรูปแบบของไฟล์
ให้มีลักษณะและความละเอียดเข้ากับตัวจอดิจิตอลที่จะนำไปออกอากาศ
โดยบริษัทจะใช้เวลาในการปรับแต่งชิ้นงานโฆษณาทั้งหมดประมาณ 3-5 วัน ก่อนพร้อมออกอากาศ
ทั้งนี้ ขึ้นอยู่กับความยากง่ายของเนื้องาน

(2) สื่อวิทยุ ณ จุดขาย

999 Media เป็นผู้ผลิตรายการวิทยุเพื่อใช้เปิดใน Tesco Lotus และ Big C ทุกสาขา
โดยปัจจุบันมีห้องบันทึกเสียง 4 ห้อง และห้องออกอากาศจำนวน 3 ห้อง
เพื่อใช้ในการผลิตรายการวิทยุโดยทีมงานบริการที่มีประสบการณ์มากกว่าสิบปี
และเป็นผู้ริเริ่มทำธุรกิจสื่อวิทยุ ณ จุดขายรายแรกในประเทศไทย
จึงทำให้มีความรู้ความสามารถเฉพาะด้านในการผลิต และทำให้ผลงานออกมามีคุณภาพ สำหรับ
Spot โฆษณาวิทยุนั้น หากเจ้าของสินค้าไม่มี Spot โฆษณาวิทยุ สามารถว่าจ้าง 999 Media
ดำเนินการผลิตให้ โดย Spot โฆษณาจะมีความยาว 15 - 30 วินาที

(3) สื่อภาพนิ่ง

ในการผลิตสื่อภาพนิ่งต่าง ๆ นั้น บริษัทจะเป็นผู้รับแบบงานโฆษณาจากเจ้าของสินค้า
เพื่อนำไปดำเนินการผลิตและติดตั้งให้แล้วเสร็จตามกำหนดเวลา
โดยเจ้าของสินค้าจะส่งแบบงานโฆษณา (Artwork) มาให้บริษัท หรือหากเจ้าของสินค้า
ไม่มีแบบงานโฆษณาอยู่ก่อน บริษัทจะให้บริการออกแบบสื่อโฆษณาร่วมกับเจ้าของสินค้าได้
และหลังจากตัวแบบโฆษณาเรียบร้อยแล้ว บริษัทจะจ้างให้บริษัทสิ่งพิมพ์ (Printing Suppliers)
ที่เป็นคู่ค้าหลักที่บริษัทวางใจในผลงานดำเนินการผลิตให้ภายใต้ระบบควบคุมคุณภาพของบริษัท
เพื่อให้ตรงตามแบบที่ลูกค้าต้องการ ได้มาตรฐาน และมีความเหมาะสมลงตัวกับจุดติดตั้ง
โดยมีระยะเวลาในการผลิตสื่อภาพนิ่งประมาณ 7-14 วัน ขึ้นอยู่กับประเภท ขนาด
และความยากง่ายของรูปแบบงานโฆษณานั้น ๆ

4.3.3 การจัดหาอุปกรณ์จอดิจิตอล

ในการให้บริการสื่อมัลติมีเดียนั้น กลุ่มบริษัทได้สั่งซื้อจอดิจิตอลของ Samsung LG Acer และ TCL
โดยมีการสั่งซื้อจากผู้แทนจำหน่ายโดยตรง ยกเว้นจอดิจิตอลในรถไฟฟ้า ซึ่งจะสั่งทำขึ้นเป็นพิเศษ
เพื่อให้ใช้งานได้อย่างสอดคล้องเหมาะสมกับระบบรถไฟฟ้าบีทีเอส
โดยบริษัทได้ว่าจ้างบริษัทเพียงรายเดียวเป็นผู้รับเหมาออกแบบ จัดหาอุปกรณ์
ติดตั้งและจัดหาซอฟท์แวร์ควบคุมระบบของสื่อมัลติมีเดียบนรถไฟฟ้าบีทีเอส
ตามเงื่อนไขความต้องการระบบจอแสดงผลตามที่บริษัทกำหนด

4.3.4 การจัดหาซอฟท์แวร์และอุปกรณ์ควบคุมการบริหารสื่อมัลติมีเดีย

(1) สื่อมัลติมีเดียในระบบรถไฟฟ้าบีทีเอส

สำหรับระบบควบคุมบริหารสื่อโฆษณามัลติมีเดียบนรถไฟฟ้าบีทีเอสนั้น บริษัทได้ว่าจ้าง Roctec
Technology Limited (“Roctec”) เป็นผู้รับเหมาในการออกแบบ จัดหาอุปกรณ์
ติดตั้งและจัดหาซอฟท์แวร์ควบคุมระบบ โดยเป็นสัญญาจ้างเหมาแบบเบ็ดเสร็จ (Turnkey) ทั้งนี้
Roctec เป็นบริษัทต่างชาติ
ที่มีความเชี่ยวชาญเป็นอย่างมากในการออกแบบระบบการออกอากาศที่ติดตั้งในรถไฟฟ้าขนส่งมวลชน
ซึ่งระบบดังกล่าวเป็นระบบควบคุมบริหารสื่อโฆษณามัลติมีเดียที่สามารถตรวจสอบสถานะของเครื่องเล่น
การทำงานของจอภาพทั้งบนสถานีและในรถไฟฟ้า สามารถควบคุมจากส่วนกลาง (Central
Control) ในการปรับเปลี่ยนสัญญาณภาพ ปรับระดับเสียง เปิด-ปิดสัญญาณได้ตลอดเวลา
(Real-Time Monitor)
โดยการส่งคำสั่งควบคุมจากสำนักงานใหญ่ของบริษัทผ่านเครือข่ายอินเตอร์เน็ตไปยังสถานีและรถไฟฟ้าบีทีเอสทุกขบวน
จึงทำให้สามารถปรับเปลี่ยนโฆษณาในการออกอากาศได้รวดเร็ว
ทั้งยังสามารถเก็บข้อมูลผลการแพร่ภาพ และสั่งพิมพ์รายงานผลการออกอากาศเพื่อนำมาประเมิน
ปรับปรุงคุณภาพงาน และสามารถจัดทำรายงานผลการออกอากาศให้ลูกค้าได้ด้วย

(2) สื่อมัลติมีเดียในโมเดิร์นเทรด

ในส่วนของระบบควบคุมบริหารสื่อโฆษณามัลติมีเดียในโมเดิร์นเทรด บริษัทได้ว่าจ้าง NCSI (HK)
Limited เป็นผู้รับเหมาในการออกแบบ จัดหาอุปกรณ์
ติดตั้งและจัดหาซอฟท์แวร์ควบคุมระบบบริหารสื่อโฆษณามัลติมีเดียในโมเดิร์นเทรด
โดยเป็นสัญญาจ้างเหมาแบบเบ็ดเสร็จ (Turnkey)

เนื่องจากเครือข่ายสื่อโฆษณามัลติมีเดียในโมเดิร์นเทรดของบริษัทครอบคลุมพื้นที่ทั่วประเทศไทย
และมีจำนวนจอภาพมากกว่า 3,000 จอ
บริษัทจึงเลือกใช้ระบบการส่งสัญญาณควบคุมผ่านโครงข่ายอินเตอร์เน็ตความเร็วสูง (ADSL) จาก
Data Center ที่ตั้งอยู่ที่ถนนแจ้งวัฒนะ
ซึ่งจะส่งสัญญาณต่อไปยังสาขาของโมเดิร์นเทรดทั่วประเทศแบบ Real-Time Monitoring
โดยส่งคำสั่งควบคุมจากสำนักงานใหญ่ของบริษัท ส่วนระบบจอดิจิตอลใน Watsons
ยังคงใช้แผ่นซีดีในการออกอากาศโฆษณา โดยจะมีรอบการเปลี่ยนเนื้อหาโฆษณาเดือนละ 2 ครั้ง

(3) สื่อมัลติมีเดียในอาคารสำนักงาน

สำหรับระบบควบคุมบริหารสื่อโฆษณามัลติมีเดียในอาคารสำนักงานนั้น POV
ได้ลงทุนซอฟท์แวร์ในการส่งสัญญาณผ่านอินเตอร์เน็ต (ADSL) และเช่าอุปกรณ์ Server จาก
Digital View Limited โดย POV จะส่งเนื้อหาโฆษณาไปยัง Server
ซึ่งจะส่งสัญญาณต่อไปยังอาคารสำนักงานต่าง ๆ ทั่วกรุงเทพฯ